“Regional geosiyasi qütbləşmələr və Türkiyə-Azərbaycan münasibətləri” adlı vebinar keçirilib 1905.az\n“Regional geosiyasi qütbləşmələr və Türkiyə-Azərbaycan münasibətləri” adlı vebinar keçirilib\nBeynəlxalq Münasibətlərin Təhlili Mərkəzi (BMTM) və Türkiyə Xarici İşlər Nazirliyi Strateji Araşdırmalar Mərkəzinin (SAM) birgə təşkilatçılığı ilə “Regional geosiyasi qütbləşmələr və Türkiyə-Azərbaycan münasibətləri” adlı vebinar keçirilib.\nAZƏRTAC xəbər verir ki, Türkiyə Xarici İşlər Nazirliyi SAM-ın direktoru Ufuk Ulutaş iki ölkə arasında ruhən dərin bağların olduğunu deyərək bu münasibətlərin strateji, akademik və intellektual səviyyədə də inkişaf etdiyini diqqətə çatdırıb. Onun sözlərinə görə, bu kimi görüşlər bu münasibətlərin daha da irəliləməsinə böyük töhfə verir.\nBMTM-in İdarə Heyətinin sədri səfir Fərid Şəfiyev son zamanlar həm bölgədə, həm də Türkiyə ətrafında müəyyən gərgin hadisələrin baş verdiyinə diqqət çəkib. O, iki ölkə arasında əlaqələrin tarixi köklərə malik olduğunu bildirib və sentyabrın 15-də Nuru Paşanın komandanlığı ilə Qafqaz İslam Ordusunun Bakını işğaldan azad etməsinin 102-ci ildönümünün qeyd olunduğunu vurğulayıb. Fərid Şəfiyev qeyd edib ki, Azərbaycan müstəqillik qazandıqdan sonra əlaqələr yeni mərhələyə qədəm qoyub və “bir millət, iki dövlət” şüarı altında sürətlə inkişaf edir.\nTürkiyə Xarici İşlər nazirinin müavini Yavuz Selim Kıran çıxışında Türkiyə-Azərbaycan münasibətlərinin strateji əlaqələrdən əlavə dostluq, qardaşlıq səviyyəsində inkişaf etdiyini bildirib. Nazir müavini deyib ki, hər iki ölkənin prezidentlərinin güclü liderliyi ilə əlaqələr sağlam və çoxtərəfli səviyyəyə çatıb. Bu gün Azərbaycanın Türkiyədə sərmayəsi 20 milyard, Türkiyənin Azərbaycana qoyduğu sərmayə 11 milyard dollar təşkil edir. O, əlaqələrin inkişafında Bakı-Tbilisi-Ceyhan neft, Bakı-Tbilisi-Ərzurum qaz kəmərlərinin, TANAP layihəsinin, Bakı-Tbilisi-Qars dəmir yolu xəttinin önəmini xüsusilə qeyd edib. Y.S.Kıran bildirib ki, Türkiyədə qaz yatağının aşkarlanması əlaqələri başqa səviyyəyə çatdıracaq. S.Y.Kıran Cənubi Qafqazın strateji nöqtədə yerləşdiyini bildirib. Onun sözlərinə görə, münaqişələr bölgənin potensialından istifadə etməyə imkan vermir: “Ermənistanın qurulduğu gündən bölgəyə qanunsuzluqdan başqa heç nə gətirmədiyi dünyaya bəllidir. Hücum siyasəti bu gün bu ölkənin siyasətinin əsasını təşkil edir. Ermənistan daxili problemlərindən diqqəti yayındırmaq üçün təxribata əl atır. Türkiyənin Dağlıq Qarabağ münaqişəsinin Azərbaycanın ərazi bütövlüyü və beynəlxalq hüquq çərçivəsində həlli üçün qərarlı dəstəyi davam etməkdədir. Ermənistan Azərbaycanın işğal olunmuş torpaqlarından dərhal çəkilməli və BMT TŞ və ATƏT-in qərarlarına əməl etməlidir. Tovuz istiqamətində Ermənistanın təxribatı bu ölkənin regionun inkişafında ən əsas mane olduğunu ortaya qoyur”.\nAzərbaycan Xarici İşlər nazirinin müavini Xələf Xələfov çıxışı zamanı bildirib ki, qütbləşən dünyada Azərbaycan-Türkiyə dostluq və qardaşlıq əlaqələri xüsusi əhəmiyyət kəsb edir: “Tarixi Azərbaycan ərazilərinin Ermənistan tərəfindən işğalı nəticəsində yaranmış münaqişədə Türkiyənin Azərbaycanın ədalətli mövqeyini dəstəkləməsini yüksək qiymətləndiririk. Hələ 1993-cü ildən Türkiyənin Ermənistanla sərhədləri bağlaması və Azərbaycanın haqlı mövqeyini beynəlxalq təşkilatlarda dəstəkləməsi bizim üçün xüsusi əhəmiyyətlidir. 12 iyul tarixində Ermənistan-Azərbaycan sərhədinin Tovuz rayon istiqamətində Ermənistan Silahlı Qüvvələrin atəşkəs rejimini kobud şəkildə pozması və ağır artilleriya ilə mülki və hərbi obyektləri hədəfə alması zamanı Türkiyənin yüksək səviyyəli rəsmiləri və Türkiyə cəmiyyəti tərəfindən Azərbaycana dəstək göstərilib. Türkiyə ilə əlaqələrin inkişafı Azərbaycan xarici siyasətinin mühüm tərkib hissəsidir”. X. Xələfov bildirib ki, iki ölkənin qardaşlıq münasibətləri və bir-birini dəstəkləməsi üçüncü dövlətlərə qarşı nəzərdə tutulmayıb.\nTürkiyə Xarici İşlər Nazirliyinin idarə rəhbəri səfir Yönet Can Tezel qeyri-müəyyən dünyada sabit Türkiyə-Azərbaycan əlaqələrinin çox vacib olduğunu deyib. Onun sözlərinə görə, Tovuz hadisələri zamanı Türkiyənin Suriya və Aralıq dənizində başının qarışıq olduğunu düşünənlər yanıldılar və Türkiyə daim Azərbaycanın mövqeyini dəstəkləməkdə davam edəcək. XİN rəsmisi bildirib ki, Türkiyənin Azərbaycana dəstəyi tək tarixi, mədəni, qardaşlıq əlaqələri baxımından deyil, Azərbaycan həm də haqlı tərəfdir.\nBMTM-in şöbə müdiri Cavid Vəliyev çıxışında ikitərəfli əlaqələrin inkişafı ilə bağlı konkret təkliflər irəli sürüb. Onun sözlərinə görə, iki ölkə arasında Xarici İşlər nazirləri səviyyəsində koordinasiya və dialoq formatı formalaşdırılmalıdır. Həmçinin qarşılıqlı olaraq Türkiyə və Azərbaycan mətbuatında ölkələrin xarici və təhlükəsizlik məsələləri haqqında yazı yazanlar üçün xüsusi yer ayrılmalıdır. O, bununla yanaşı, Türkiyə XİN və Azərbaycan XİN-də gənc diplomatları məlumatlandırmaq üçün kursların təşkilinin vacibliyini qeyd edib. Cavid Vəliyevin fikrincə, Türkiyə və Azərbaycanın qurduğu üçtərəfli – Azərbaycan-Türkiyə-Gürcüstan, Azərbaycan-Türkiyə-Türkmənistan, Azərbaycan-Türkiyə-Pakistan, Azərbaycan-Türkiyə-İran əməkdaşlıq formatları daha çox işlədilməlidir.\nVebinara sual-cavab sessiyası ilə yekun vurulub.


GƏNCƏNİN SƏSİ » Saytın arxivi » “Əlillik bariyer deyil!”\n“Əlillik bariyer deyil!”\nGəncədə 3 Dekabr — Beynəlxalq Əlillər Günü qeyd edilib. UAFA Gəncə İcma Əsaslı Reabilitasiya Mərkəzi tərəfindən təşkil olunan tədbir “İnsanlığa hörmət” adlanıb. Mərkəzdən bəhrələnən uşaq və yeniyetmələr əlilliyin bariyer olmadığını bir daha nümayiş etdiriblər.\nGəncə Dövlət Filarmoniyasında baş tutan tədbirdə UAFA Gəncə İcma Əsaslı Reabilitasiya Mərkəzindən bəhrələnən uşaqlar və Mərkəzin “İncəsənət” dərnəyinin üzvləri iştirak eidblər. Onlar bir-birindən maraqlı çıxışlarla tamaşaçıların alqışlarını qazanıblar. Tamaşaçılara müxtəlif musiqili kompozisiyalar, “Qırmızı papaq” nağılı, işarət dili ilə mahnı və müxtəlif şeir parçaları təqdim edilib.\nAzərbaycana Birgə Yardım Təşkilatının Gəncə İcma Əsaslı Reabilitasiya Mərkəzinin koordinatoru Rəzalə Abbasova bildirib ki, bu cür tədbirlərin təşkilində əsas məqsəd xüsusi qayğıya ehtiyacı olan uşaqları cəmiyyətə qazandırmaqdır. “Biz göstərmək istəyirik ki, xüsusi qayğıya ehtiyacı olan uşaqlar da digər tipik uşaqlar kimi, bu cəmiyyətə yararlı fərd olaraq yetişə bilərlər. Bunun üçün onlara düzgün istiqamət vermək, onlarla işləmək və dəstək olmaq lazımdır. Onlara hörmət etmək lazımdır. Bəzən xüsusi qayğıya ehtiyacı olan insanların ünvanına “fiziki qüsurlu”, “xəstə” kimi ifadələr səsləndirilir. Lakin bu düzgün deyil. Hər kəs əlilliyi olan şəxslərə hörmətlə yanaşmalı, onlara dəstək olmalıdır”, — deyə Rəzalə Abbasova qeyd edib.\nTədbirdə Azərbaycana Birgə Yardım Təşkilatının Gəncə İcma Əsaslı Reabilitasiya Mərkəzindən bəhrələnən idmançılar da öz məharətlərini nümayiş etdiriblər. Əli və Nurlan Babacanov qardaşlarının çıxışları xüsusi rəğbət və gür alqışlarla qarşılanıb.\nQeyd edək ki, “Gəncəmizi tanıdaq” adlı tədbir “Gəncə Avro-Analitik Məlumat Mərkəzi”, “Əlil İnsanlar üçün Mərkəz” (Gürcüstan) və UAFA tərəfindən birgə icra olunan “Azərbaycanın Gəncə-Qazax və Gürcüstanın Kvemo-Kartli regionlarında sağlamlıq imkanları məhdud olan uşaqlar üçün yeni sosial xidmətlərin göstərilməsi ilə bağlı sərhəd bölgələri arasında əməkdaşlığın gücləndirilməsi” layihəsi çərçivəsində reallaşıb. Layihə Şərq Tərəfdaşlığı ölkələrinin Ərazi Əməkdaşlıq Proqramının Azərbaycan və Gürcüstan arasında Ərazi Əməkdaşlıq Proqramı Gərçivəsində, Avropa Birliyinin maliyyə dəstəyi və Almaniya Beynəlxalq Əməkdaşlıq Cəmiyyətinin idarəçiliyi ilə həyata keçirilir.


Tankerin Kerç boğazında Ukrayna gəmilərinin "yolunu bağladığına görə" saxlanıldığı iddia olunub\nBAKI, 25 iyul — Sputnik. Ukrayna Təhlükəsizlik Xidməti Odessa vilayətində yerləşən "İzmail" limanında Rusiyaya məxsus "Neyma" tankerini saxlayıb.\nSputnik Azərbaycan RİA Novosti-yə istinadən xəbər verir ki, tankerin Kerç boğazında Ukrayna gəmilərinin "yolunu bağladığına görə" saxlanıldığı iddia olunub.\nTankerin limana "NIKA SPIRIT" adı altında girdiyi bildirilir.\nİnsidentlə bağlı hazırda Rusiya ali hərbi rəhbərliyinin 15 vəzifəli şəxsi şübhəli bilinir. Onların sırasında bir kontr-admiral, iki vitse-admiral və bir general-polkovnik var.\nUkrayna Təhlükəsizlik Xidməti, hərbi prokurorlar və sərhədçilər gəmidə axtarış aparıblar, sənədləri, danışıqlara dair qeydləri və bort jurnallarını müsadirə ediblər. Onlar, həmçinin ekipaj üzvlərini dindiriblər.\nGəminin maddi dəlil olduğu qeyd olunub və ona həbs qoyulması üçün vəsatət hazırlandığı bildirilib.\nQeyd edək ki, keçən ilin noyabrında Ukraynaya məxsus üç hərbi gəmi Rusiya sərhədini pozub və Rusiya tərəfinin qanuni tələblərinə məhəl qoymayaraq bir neçə saat təhlükəli manevrlər edib. Nəticədə sərhəd pozucuları saxlanılıblar. Gəmilərin göyərtəsində 24 hərbçi, o cümlədən Ukrayna Təhlükəsizlik Xidmətinin iki əməkdaşı olub. Məhkəmə onları sərhədi pozmaq ittihamı ilə həbs edib. Rusiya Prezidenti Vladimir Putin rəsmi Kiyevin bu hərəkətini Ukraynada gözlənilən prezident seçkiləri ərəfəsində təxribat kimi qiymətləndirib.\ntanker, Ukrayna, Rusiya


Zimbabvenin prezidenti Mnangagwa olacaq\n2021, 23 Oktyabr, şənbə, Bakı vaxtı 21:13\nRobert Mugabe-nin portretləri götürülür\nZimbabvenin keçmiş vitse-prezidenti Emmerson Mnangagwa cümə günü – noyabrın 24-də prezident andı içəcək. 37 il bu vəzifədə olmuş Robert Mugabe dünən – noyabrın 21-də istefa verib.\nZBC dövlət televiziyası bildirir ki, iki həftə öncə Mugabe-nin işdən çıxardığı Mnangagwa yerli vaxtla axşam 6-da paytaxt Hararedəki Manyame bazasına enəcək.\nMnangagwa-nın işdən çıxarılması ordunu hərəkətə gətirdi və Mugabe-nin vəzifədən kənarlaşdırılmasıyla sonuclandı. 93 yaşlı Mugabe ölkə 1980-ci ildə Böyük Britaniyadan müstəqillik əldə edəndən rəhbər postunda idi.\n“Reuters” agentliyi yazır ki, Mugabe-nin istefa xəbərini əhali toy-bayram edib. Bəziləri Mnangagwa-nın və ordu generalı Constantino Chiwenga-nın portretlərini qaldırıb.\nMugabe dövründə Zimbabve nisbi rifahdan iqtisadi çöküşə sürüklənib, ağdərililərin fermer sahələri zorla əllərindən alınıb, ölkədə hiperinflyasiya yaranıb.\nİnsan haqları pozuntularıyla bağlı iddialar və seçki pozuntuları Qərbi 2000-ci illərin əvvəlində sanksiyalar qoymağa vadar edib ki, bu da iqtisadi problemləri daha da dərinləşdirib.\nÇinin yatırımları ölkəni nisbətən böhrandan çıxarsa da, Zimbabvenin 16 milyonluq əhalisinin çoxu kasıbdır, xroniki valyuta çatışmazlığı və yüksək işsizlik hökm sürür.\n“Reuters” yazır ki, Mnangagwa iqtisadi böhranı durdura, gələn il təmiz seçki keçirə və Qərb ölkələrinin dəstəyini qazana bilsə, ölkəyə yenidən investisiya axar.\n“Mugabe-dən Mnangagwa-ya keçid böyük və müsbət dəyişiklik deməkdir, Zimbabveni xarici sərmayə radarına qaytara bilər”, – Exotix Capital bankının şöbə müdiri Hasnain Malik agentliyə bildirib.\n“Zimbabvedə böyük bazar inqrediyentlərinin çoxu var: insan kapitalı, infrastruktur, təbii ehtiyatlar və diaspor”, – o, sözlərinə əlavə edib.\nAncaq Mnangagwa-nın nə dərəcədə islahatçı olacağına da şübhələr mövcuddur. Əhalinin böyük bir kəsimi Mugabe kimi ona da düşmən kimi baxır, axı, Mnangagwa da repressiyalarda iştirakda suçlanır.\nMnangagwa 1980-ci illərin ortalarında daxili təhlükəsizliyin rəhbəri olub. O zaman Mugabe üsyançılara qarşı Şimali Koreyada təlim görmüş briqadadan istifadə edib. İnsan haqları qrupları 20 minədək adamın öldürüldüyünü bildirir.\n“Qaranlıq keçmiş yoxa çıxan deyil. Onlar onu ayaqqabısının altına yapışmış saqqız kimi izləyəcək”, – Beynəlxalq Böhran qrupunun Cənubi Afrika üzrə baş məsləhətçisi Piers Pigou deyib.\n“O zaman düzgün olanı edər ki, ZANU-PF partiyasının hakimiyyət strukturunu dibindən sarsıdan siyasət həyata keçirsin. Bunu əsl siyasi plüralizmə keçid, partiyayla dövləti ayırmaqla gerçəkləşdirə bilər”, – analitik bildirib.\n“Ngwena”, yaxud timsah ləqəbli Mnangagwa dünən – noyabrın 21-də gizləndiyi yerdən bəyanat verərək zimbabveliləri ölkəni yenidən qurmaq uğrunda birləşməyə çağırıb.


Pakistan prezidenti: “Azərbaycan “JF-17 Thunder” qırıcıları alacaq” | Sələf Xəbər\nPakistan prezidenti: “Azərbaycan “JF-17 Thunder” qırıcıları alacaq”\nPakistan prezidenti Məmnun Hüseyn Bakıya səfərinin yekunlarına dair hesabat verib.\nPrezident Məmnun Hüseyn Azərbaycan və Nigeriyanın Pakistanın hərbi istehsalında, o cümlədən də modernləşdirilmiş JF-17 qırıcılarına maraqlı olduğunu bildirib.\n“Azərbaycan və Nigeriya tezliklə Pakistan məmulatlarının alıcısı olacaq”, – deyə prezident bunu Ravalpindidə Pakistanın Ticarət-sənaye palatasının nümayəndə heyəti ilə görüşdə bildirib.\n“Sələf Xəbər” bu barədə Oxu.Az-a istinadən xəbər verir.\nO, Nigeriyanın Pakistanın hərbi istehsalat məmulatlarını, o cümlədən də “JF-17 Thunder” və Mashaq təyyarələrini almaqda maraqlı olduğunu bildirib.\nBu yaxınlarda Azərbaycana səfərinə istinad edərək, prezident iki ölkə arasında müxtəlif sahələrdə əməkdaşlığın möhkəmləndirilməsi yollarını müzakirə etdiyini bildirib.\n Sələf Xəbər: Uca Allah buyurur: “(Düşmənlərə) qarşı bacardığınız qədər qüvvə və döyüş atları hazırlayın ki, bununla Allahın düşmənini, öz düşməninizi və onlardan başqa sizin bilmədiyiniz, lakin Allahın bildiyi kimsələri qorxudasınız”.(Qurani-Kərim, “Ənfal” surəsi, 60-cı ayə)


Medeya və Cumber - JAMnews\n“Xibla Qerzmava dəvət edir Beynəlxalq Festivalının əsası 2001-ci ildə qoyulub və hər il Abxaziyada keçirilib, 2014-cü ildə isə Moskvada Stanislavski və Nemiroviş-Dançenko adına Musiqi teatrının səhnəsində və Çaykovski adına Konservatoriyanın Böyük Zalında keçirilib.\n2015-ci ildə XIV festival Vyanada məşhur Muzikferayn zalının qızıl divarları arasında, 2016-cı ildə isə İsveçrədə, Sankt-Moritsada baş tutub.\nOn beşinci dəfə Xibla Qerzmava fərqli dəvət etmək istəyirdi, həm festival üçün seçilən meydança, həm biletlərlə bağlı ajiotay, həm də sözsüz ki, proqramın özü bundan xəbər verirdi.\nMəhz “Medeyanın gəlməsi həqiqətən də gözlənilməz oldu. “Xibla Qerzmava dəvət edir yubiley festivalını Dioskurov bulvarında, “Suxum qalası dövlət tarix-mədəniyyət qoruğunda keçirmək və iki konsert proqramına bölmək qərarı verildi. Və artıq iyunun axırlarında qala ərazisinin təmizlənməsi və abadlaşdırılması ilə bağlı işlər görülməyə başladı.\nBiletlərin satışına iyulun 12-də start verildi. Rus dram teatrının kassalarına 900-dən çox bilet daxil oldu. Kassaların açılışına bir saat qalmış artıq teatr binasının yanında 50-yə yaxın adam toplaşmışdı. Bilet almaq istəyənlərin sayı anbaan artırdı. Növbəni qaydaya salmaq üçün siyahı tutmağa başladılar. Artıq günün ikinci yarısı iki festival günündən heç birinə bilet almaq mümkün deyildi.\nBir qədər sonra Abxaziyanın ikinci prezidenti Sergey Baqapşın adına olan meydanda “Medeyanın yayımı üçün üçün dördə olan ekran quraşdırıldı.\nXarabalıqlar üzərində şəhər\nİyulun 28-də axşam konstruksiyalar və texnika ilə birlikdə 12 fura gəldi. Səhər səhnə və təxminən min nəfərlik amfiteatrın montajına başladılar. Təkcə səhnə konstruksiyalarının quraşdırılması ilə təxminən 30 nəfər məşğul olurdu, bir o qədər də oturacaq yerlərini montaj edirdilər.\nXibla Qerzmavanın özü meydançaya tez-tez gəlib, işin gedişatına nəzarət edir. Və bu yerin sehrli olduğunu etiraf edirdi.\nFestival haqqında hər yerdə və hamı: xəbər lentləri, sosial şəbəkələr danışırdı. Şəhər sakinləri açıq havada qurulan teatra tərəf keçərək, indiyə qədər Abxaziyanın instagram məkanında görünməyən rakursdan şəkil çəkdirməyə çalışırdılar.\nAvqustun 3-də axşam tamaşaçılar tamaşa başlamazdan xeyli əvvəl Dioskur bulvarında toplaşmağa başladılar. Amfiteatr bir qədər yuxarıda quraşdırılmışdı və hər nöqtədən səhnəyə gözəl mənzərə açılırdı. Səhnə dəniz, səma, Dioskuriya ilə davam edirdi. Fotoaparatların işığı və tamaşaçıların başı üstündə uçan kvadrokopter olmasaydı, asanlıqla zaman və məkanda itmək olardı.\n“Medeyanın bütün anonslarında deyilirdi: “Arqonavtlar qayıdır! Stanislavski və Nemiroviç-Dançenko adına Moskva Akademik Musiqi Teatrının bu operası ötən il iki nüfuzlu “Qızıl maska mükafatı alıb, bunlardan birinə Xibla Qerzmava ən yaxşı qadın roluna görə layiq görülüb. Sonradan o özünün “Qızıl maskasını Abxaziya Dövlət Muzeyinə bağışladı.\nKerubini operasında baş verən hadisələri rejissor iyirminci əsrə keçirib, dekorasiyalar dalğa sındıranları xatırladan beton tetrapodlardır. Uzaqda, hardasa səhnə arxasında gəmilər üzür. Belə bir təəssürat yaranır ki, onlardan biri də Medeyanı Kreont çarlığına, Yasonla Qlavkanın şənliyinə gətirib.\nKolxida cadugəri Medeya qərarında qətidir – Qlavka Yasona ərə gedə bilməyəcək. Birinci aktın sonunda Medeya səmaya üzünü tutaraq, toyun baş tutmayacağını qışqırır. Və real səma qəflətən ona yağışın ilk damcıları ilə cavab verir. Antrakta qədər orkestr və artistlər artıq xırıldayan mikrofonlarla və sürüşkən səhnədə çıxış edirdilər.\nİlk damcılardan mən əsl leysanın başlayacağını bilirdim. Amma amfiteatrdakı adamlar heç yerə tələsmirdilər. Kimsə yerindən qalxmadan, çətirini açdı. Operatorlar kameralarının üstünü örtsələr də çəkilişi davam etdirməyə qərarlı görünürdülər. Artıq şiddətli yağışın altında qabağımda oturan xanımlardan bu sözləri eşitdim: “Başlayanda ancaq bizim oturacaqlarımız quru olacaq. Başlayacaqlarına şübhə yoxuydu.\nAmfiteatrda çətirsiz mədəniyyət naziri Elvira Arsaliya gəzirdi, sağ kulisdə Xibla Qerzmava durmuşdu, Dioskurov bulvarında isə Feliks Korobov orkestrlə söhbət edirdi.\nYarım saat sonra “Medeyanın davamının gecə yarı Abxaziya Dram Teatrında olacağını elan etdilər.\nZaldakı kişilər orkestrə alətləri yükləməyə kömək etməyə getdilər, təpədən-dırnağa qədər islanan publika isə dost-tanışlarına zəng edərək, dram teatrına getməli olduqlarını xəbər verirdilər.\nBulvarda ziyafət paltarında, dağıdılmış sağ düzümündə, hündür daban ayaqqabıda qızlar qaçırdı.\nTeatr həm “Medeya, həm də bu təbiət hadisəsinə hazır deyildi. Texniki heyət məzuniyyətdə idi, bununla belə sayılı dəqiqələr ərzində toplaşa bildi. Səs, işıq və alətləri başdan qurmağa başladılar. Hətta teatrın divarları arasında da yağışın çevrildiyi tufanın səsi gəlirdi. Yarım saat sonra yağış teatrın damını qırdı. Təcili olaraq sofitləri söndürmək üçün elektrik Cumberin axtarışına çıxdılar, qısaqapanmanın baş verməsinə bir an qalırdı.\nBütün bunlar çox sürrealist görünürdü: xor, orkestr, Xibla Qerzmava, dram teatrının axıdan damı və Cumber.\n“Əhvalımız əladır. Sadəcə qarşınızda bir az xəcalət çəkirik, sanki biz oynayıb qurtara bilmirik. Axı bu operadır, onu akapel də ifa etmək olar! Bəlkə elə belə də edək? – teatrın dəhlizində masanın üstündə oturan “arqonavtlardan biri mənimlə bölüşürdü.\n“Heç vaxt belə gec teatrda olmamışam. Doğrudur ki, orada zal doludur? Mütləq çıxacağıq səhnəyə, söz veririk, – digəri həmkarını dəstək verdi.\nBu zaman kişi tamaşaçılar artıq musiqi alətlərini boşaltmağa kömək edirdilər. Cumber də deyəsən tapıldı – sofitlər söndü.\nGecə saat birdə tamaşaçıların qarşısına Stanislavski və Nemiroviç-Dançenko adına Moskva Akademik Musiqi teatrının bədii rəhbəri Aleksadr Titel çıxdı.\n“Göylər bizə tamaşanı bitirməyə imkan vermir. Bəlkə iş elə Medeyanın özündədir? Bir qədər gözləyin, biz konsert variantında, dekorasiyasız çıxış edəcəyik!\nOn dəqiqə sonra, “Medeyanın birinci aktından üç saat yarım vaxt keçəndən sonra ikinci akt başladı. Qırılan dama görə səhnənin ancaq 50 faizi istifadə olunurdu. Üçüncü aktı ikincidən dərhal sonra, antraktsız oynadılar. Binada ildırım çaxır və dayanmayan yağışın səsi eşidilirdi. Suxum və Medeyanın pəncərəsini Venesiya və Kerubinin özü möhkəmcə döyəcəkləyirdi.\nGözlərimlə bir neçə dəqiqə bundan öncə bitirə bilmədiklərinin xəcalətini çəkən arqonavtları axtarırdım. Onları islanmış, qurumuş, sonra da yenidən islanmış vəziyyətdə tapdım. Amma səhnədəki insanlardan əsl xoşbəxtlik hiss olunurdu.\nBu gecə Evripiddən tutmuş Cumberə qədər hamını bir yerə topladı. Son alqışlar Abxaziya Dram Teatrında artıq səhərə yaxın səslənirdi. Tamaşaçılar artistləri ayaq üstə yola salırdılar. Bayırda yağış artıq dayanmışdı, ancaq onun nəticələri görünürdü. Həmin gecə teatrdan çıxan və evinə üzə-üzə getməyə çalışan hər bir tamaşaçı özünü bir az da olsa arqonavt kimi hiss edirdi. Amma bu artıq tam başqa bir hekayədir.\nDərc olunub 07.08.2016


MATC.AZ: “Milan” və “Borussiya” uduzdu, “Real”la “Liverpul” qalib gəldi\nBu gün futbol üzrə UEFA Çempionlar Liqasında 3-cü tura start verilib. Matc.az xəbər verir ki, ilk oyun günündə dörd qrup üzrə 8 qarşılaşma baş tutub.\nA qrupunda yer alan “Mançester Siti” Belçikada “Brügge”nin qonağı olub və darmadağınla qalib gəlib. Qrupun digər matçında PSJ doğma meydanda “Leyptsiq” üzərində çətin qələbəyə sevinib.\nTürkiyə çempionu “Beşiktaş” doğma meydanda “Sportinq”ə məğlub olub. Qrupun digər matçında Dortmund “Borussiya”sı Niderland səfərində “Ayaks”a böyük hesabla uduzub.\nGünün maraqla gözlənilən qarşılaşması İspaniyada olub. Madrid “Atletiko”su burada “Liverpul”u qəbul edib. Beş qolun qeydə alındığı matç İngiltərə təmsilçisinin qələbəsiylə yekunlaşıb. Qrupun digər matçında “Milan” “Portu”ya minimal hesabla uduzub.\nXal durumu: PSJ – 7, Mançester Siti – 6, Brügge – 4, Leyptsiq – 0.\nXal durumu: Ayaks – 9, Borussiya (Dortmund) – 6, Sportinq – 3, Beşiktaş – 0.\nXal durumu: Liverpul – 9, Atletiko – 4, Portu – 4, Milan – 0.\nXal durumu: Real – 9, Şerif – 6, İnter – 4, Şaxtyor – 1.


Çin DOSLY Wireless Controller PS 4/Pro Console/Slim/PC/Android/IOS 13 ilə uyğundur, Dual Vibrasiya, Touch Pad, Bluetooth, Stereo Qulaqlıq Jak, Altı Axis Hərəkətə Nəzarət, Təkrar doldurulan Portağal fabriki və istehsalçıları |Mcldosly\nDOSLY Simsiz Nəzarətçi PS 4/Pro Konsolu/Slim/PC/Android/IOS 13 ilə uyğun gəlir, ikili vibrasiya, sensor panel, Bluetooth, stereo qulaqlıq yuvası, altı oxlu hərəkətə nəzarət, təkrar doldurulan narıncı\nÖlçü: 15*10*5 sm\nÇəki: 197,3 q\nBatareyanın ömrü: 5-8 saat\nDoldurma müddəti: 2-3 saat\nGözləmə müddəti: 2 ay\nSensor: altı oxlu\nİş məsafəsi: 33ft/10m\nPS4 üçün RIIKUNTEK Simsiz Nəzarətçi\nSimsiz nəzarətçi geniş uyğunluq, sabit əlaqə və 33 FT əlaqə məsafəsi olan Bluetooth əlaqə texnologiyasını qəbul edir.Playstation 4/Pro/Slim, PC, Android, IOS 13 və digər Bluetooth-u aktivləşdirən cihazlar üçün uyğundur.Oyunun əyləncəsindən həzz almağa icazə verin.\nNəzərə alın: RIIKUNTEK Wireless Controller rəsmi nəzarətçi deyil.\nXüsusi və Fərdi Graffiti\nSimsiz idarəedicinin xarici görünüşü sərin qraffiti naxışları ilə örtülmüşdür, rəngarəng və fərdi. Hər bir simsiz nəzarətçinin naxışında bəzi fərqlər var.Yoldaşla oyun oynayarkən nəzarətçini çaşdırmayacaq.Ailə və dostlar üçün mükəmməl bir hədiyyə.\nErqonomik dizayn həssas hərəkət düymələrini dəqiq və asanlıqla basmağa imkan verir, sadəcə yüngül bir basma, nəzarətçi dərhal oyunla bağlı rəy bildirəcək, əməliyyat xətaları riskini azaldır.\n360° Joystick və Altı Oxlu Sensor sizə oyun personajının hərəkətini dəqiq idarə etməyə, xarakterlə empatiya qurmağa və özünüzü oyun dünyasına qərq etməyə imkan verir.\nSimsiz idarəedicidə iki daxili mühərrik var, onlar sizə atışma, döyüş və qorxu oyunlarında müxtəlif dərəcəli vibrasiya effektləri verir, oyun atmosferini yaradır və əvəzetmə hissini artırır.\nOynamağın başqa bir yolu\nHəssas sensor ekran oyun personajları üçün başqa bir idarəetmə metodu təqdim edir.Sensor ekran nəzarəti və joystik idarəsi istəyə görə dəyişdirilə bilər.\nNəzərə alın ki, sensor ekranın spesifik funksiyaları oyundan asılıdır.\n"Paylaş" düyməsi oyun rekordunu, əhval-ruhiyyəni, təcrübəni sosial proqram təminatı ilə paylaşa və oyunun əyləncəsi haqqında oyun oyunçuları ilə əlaqə saxlaya bilər.\nSonrakı: DOSLY Simsiz Nəzarətçi PS 4/Pro Konsolu/Slim/PC/Android/IOS 13 ilə uyğun gəlir, ikili vibrasiya, sensor panel, Bluetooth, stereo qulaqlıq yuvası, altı oxlu hərəkətə nəzarət, təkrar doldurulan narıncı\nPS4 Controller Simsiz Nəzarətçi PS4, Rem...\nNintendo Switch/Lite üçün Simsiz Nəzarətçi, M...\nNəzarətçi V2 USB Kabel ilə Simsiz Bluetooth...


Demokratiya Uğrunda İttifaq müxalifətin təkliflərini qəbul etməyib\n17 Sentyabr 2007 19:55 (UTC+04:00)\nAzərbaycan, Bakı / Trend , müxbir S.İlhamqızı/ Demokratiya Uğrunda İttifaq (DUİ) digər müxalifət partiyaları tərəfindən gələn yeni birlik yaratmaq təkliflərini qəbul etməyib. Bu barədə İttifaqda təmsil olunan Azadlıq Partiyasının sədri Əhməd Oruc bazar ertəsi Trend ə açıqlamasında bildirib.\nİttifaqda üç müxalifətçi partiya - Klassik Xalq Cəbhəsi, Milli Demokratiya və Azadlıq partiyaları təmsil olunur. Orucun sözlərinə görə, bir sıra partiyalar İttifaq üzvləri ilə ayrı-ayrılıqda danışıqlar aparır, onlara şirnikləndirici təkliflər verir, həmçinin, DUİ-nin perspektivinin olmadığını iddia edirlər. Azadlıq Partiyası sədrinin dediyinə görə, özlərini demokratik düşərgənin aparıcı qüvvəsi kimi təqdim edən həmin partiyalar İttifaqın fəaliyyətinin dayandırılmasında maraqlıdır: "Milli demokratik düşərgəni özlərinin kalonu hesab edən partiyalar nə beynəlxalq donor təşkilatlara, nə Azərbaycan ictimaiyyətinə özlərini ciddi qüvvə kimi göstərə bilmirlər. Ona görə də hesab edirlər ki, DUİ olmasa, müxalifətin yeganə real qüvvəsi sayıla bilərlər"-deyə partiya sədri bildirib.\nO, əlavə edib ki, üç təsisçi partiya İttifaqın dağılmaması üçün digər birliklərə qoşulmaq təkliflərindən imtina edirlər. Hətta İttifaqa qoşulmaq istəyən başqa partiyaların müraciətlərinə baxmırlar: "Çünki İttifaqın dağılmasını istəyən qüvvələr bizim sıramıza daxil olacaq yeni partiyalardan bu məqsəd üçün istifadə edəcəklər, onların vasitəsilə bizim aramızda çaxnaşma yaratmağa çalışacaqlar"-deyə Oruc bildirib.\nO, ittiham etdiyi partiyaların adlarını çəkməkdən imtina edib.


Rus sülhməramlıları neytral deyil – Kozlariç danışdı - Hürriyyət\nEv Aktual Rus sülhməramlıları neytral deyil – Kozlariç danışdı\n17:24 - 22 Fevral, 2021\n– Hazırda sülh təmin edilib və Rus-Türk Birgə Monitorinq Mərkəzinin fəaliyyətə başlamasından sonra bircə dəfə də olsun, hər hansı terror hücumu baş verməyib. Bu halda siz “yalnız Türkiyə və Rusiya ilə sülhü təmin etmək mümkün olmayacaq” sözlərinizi necə izah edərdiniz?\n– Yalnız Rusiya sülhməramlıları 10 Noyabr tarixli bəyanat çərçivəsində bütün barışıq öhdəliklərini yerinə yetirmək üçün çox kiçikdir. ATƏT-in münaqişəyə cəlb olunmasının əvvəlindən bəri çoxtərəfli bir sülhməramlı qüvvənin olması – regional güclərin qoşunları olmadan – Minsk Qrupunun dəstəklədiyi fikir idi. Beynəlxalq ictimaiyyət daha böyük bir beynəlxalq qüvvə ilə bu seçimə qayıtmalıdır.\n– Bosniya və Herseqovinanın Brko bölgəsinin statusu az qala Deyton müqaviləsini pozurdu. Məsələnin həlli yolu bölgəni beynəlxalq nəzarətçinin tabeçiliyinə vermək və tərəflərə Brkonun son vəziyyəti ilə bağlı danışıqlar aparmaq üçün bir il vaxt vermək idi. Əlavə olaraq, tərəflər öz aralarında danışıqlar aparıb nəticə əldə edə bilməyəcəkləri təqdirdə beynəlxalq ictimaiyyət tərəfindən hərəkətə keçməsi nəzərdə tutulan Brko arbitraj paneli təyin edildi. Gözlənilən də baş verdi – beynəlxalq arbitr statusa qərar verdi.\nƏvvəlki məqaləSərkisyanın planı: Nikola hakimiyyəti buna görə verdi\nNövbəti məqalədəErmənistan-Azərbaycan sərhədini rus əsgərləri qoruyacaq?


Teq üzrə tapılıb - Mercedes-Benz SLS AMG - AUTO.AZ\nTeq üzrə tapılıb: Mercedes-Benz SLS AMG\nSievers Tuning-dən Mercedes-Benz SLS AMG GT3\nBu yaxınlarda “Sievers Tuning” şirkəti məhdudlaşdırılmış superkar “Mercedes-Benz SLS AMG GT3 45th Anniversary Edition”-nun ...\nMercedes SLS AMG konveyerdən çıxarılacaq\n“Mercedes-Benz” şirkəti 2014-cü ilin ortalarında superkar “SLS AMG”-nin istehsalını dayandıracaq. “Mercedes-Benz Passion” nəşriyyatının ...\nMEC Design-ın təqdimatında Mercedes SLS AMG\nTüninq-atelye “MEC Design”-ın növbəti şah əsəri rodster “Mercedes-Benz SLS AMG” oldu. Artıq bu avtomobil üzərində iş təcrübəsinə malik olan ...\n“INDEN Design” atelyesi sportkar “Mercedes-Benz SLS AMG Roadster” üçün yeni tüninq-paket hazırladı. Alman rodsterinin satışdan sonrakı ...\nOakley Design-dan Mercedes SLS 640-2 Carbon Edition\n“Oakley Design” və “Refined Marques” şirkətlərinin səyi nəticəsində dünyaya eksklüziv açıq sportkar “Mercedes-Benz SLS 640-2 Carbon Edition” ...\nMercedes SLS AMG-ə köhnə kostyum geyindirdilər\n1955-ci ilin eleqant rodsteri “Mercedes-Benz 300 SC” diriləcək – düzdür, yalnız bir nüsxədə. Şərqi Avropadan olan müştərinin sifarişi ilə ...\nAlman tüninq atelyesi “Mcchip” superkar “Mercedes-Benz SLS AMG” üçün yeni tüninq-proqram təqdim etdi. Standart konfiqurasiyada 6,2-litrlik ...\nMEC Design-dan Mercedes SLS AMG Black Series\nAlmaniyanın tüninq-atelyesi “MEC Design” superkar “Mercedes-Benz SLS AMG”-ə satışdansonra yenilik vermək ...\nMercedes yeni SLS AMG Black Series-in sirrini açdı\nAlman istehsalçısı öz yeni modeli “SLS AMG Black Series” üçün qeyri adi təqdimat mərasimi ...


Uşağın güvəc tərbiyəsi | Qadın Klubu\nƏsas səhifə / Əsas menu / Ana və uşaq / Uşağın güvəc tərbiyəsi\nUşağın güvəc tərbiyəsi\nAysel Hasan 08.08.2015\tAna və uşaq\n331 Baxışlar Whatsapp ilə Paylaş\nCavan ana hər gün onlarla bu kimi əfsanələrə qulaq asmalı olur: “Mənim uşağım 1 yaşına çatmamış özü güvəcə gedirdi” və ya “Uşaq 1 yaşında özü başa salmalıdır ki, o güvəcə istəyir” və ya “Sən uşağı vaxtında güvəcə öyrəşdirməsən, o xəstə olacaq” və s. Nəticədə cavan ana stres vəziyyətinə düşür, özünü “günahkar” hesab edir, uşağı zorla tez bir zamanda güvəcə öyrəşdirməyə çalışır (bu isə, təbii ki, lazım olan nəticə vermir).\nƏslində isə burada heç bir ciddi problem yoxdur. Bütün sağlam uşaqlar təxminən 3 yaşına kimi “güvəc” elmini tam və uğurla mənimsəyir və daha sonra heç vaxt “unutmur”.\nİlk növbədə demək lazımdır ki, həkimlərin müşahidələrinə görə, uşaq yalnız 1,5-1,8 yaşında öz təbii təlabatlarını qismən kontrol etməyi bacarır – sidiyini və nəcisini bir müddət saxlaya bilir. O vaxta kimi hər şey qeyri-iradi şəkildə baş verir – dolmuş sidik kisəsi və bağırsaqlar uşağın istəyi olmadan özü özündən reflektiv olaraq boşalır.\nBeləliklə, 1,5-1,8 yaşına kimi uşağı güvəcə öyrəşdirmək praktik olaraq mümkün deyil. Əgər siz eşitsəniz ki, hər hansı uşaq 1 yaşında “sərbəst güvəcə gedirdi”, bu sadəcə o deməkdir ki, onun anası müəyyən əlamətlərdən onun istəyini başa düşür və vaxtında uşağı güvəcə oturdurdu. Burada uşaq tərəfindən dərk edilmiş hərəkətdən söhbət gedə bilməz.\nHal hazırda satışda müxtəlif səs və işıqlarla “təchiz edilmiş” güvəclər var. Lakin həkimlər onlardan istifadə etməyi tövsiyə etmir. Məsələ burasındadır ki, uşaqlar belə güvəcləri oyuncaq kimi qəbul edir (düymələrə basır, içinə oyuncaqlar yığır və s.) və bu onlara yalnız mane olur.\nGüvəc aldıqdan sonra uşağa onun “təyinatını” (uşaq dilində!) başa salın. Uşağı güvəcə otuzdurun. Lazım olan nəticə əldə edilməsə də, uşağı 5 dəqiqədən artıq güvəcdə saxlamayın ki, güvəcdə oturmaq uşaq üçün oyuna çevrilməsin. Uşaq istəmədikdə, onu zorla güvəcdə saxlamayın.\nSəhər və günorta yuxudan oyandıqdan sonra, yeməkdən, gəzməkdən gəldikdən sonra uşağı güvəcə otuzdurun. Lazım olan “nəticə” əldə olunubsa, uşağı mütləq tərifləyin.\nBəzən valideynlər maraqlanır ki, uşağı güvəcə öyrəşdikdə “pampers”lərdən istifadə etmək olarmı? Həkimlərin müşahidələrinə görə, “pampers” güvəcə öyrəşməsinə mane olmur. “Pampers” saxlamaq olar. Hal hazırda “tuman” şəklində “pampers”lər buraxılır. Güvəcə oturduqda uşaq onları aşağı salır (tuman kimi) sonra da geyinir.\nGün ərzində uşaqdan tez-tez soruşun: “Güvəcə istəmirsən?”.\nÖyrənmənin əvvəlində uşaq tez-tez “səhvlər” edəcək. Vaxt keçdikcə “səhvlərin” sayı azalacaq. Səbirli olun.\nTəxminən 2 yaşında uşaq öz bağırsaqlarını, 3 yaşında isə sidik kisəsini kontrol etməyə bacarır. Lakin bəzən hətta 2,5-3 yaşında olan uşaq yorulduqda və ya başı oynamağa qarışdıqda sizə xoşagəlməz “sürpriz” edə bilər. Bu halda da uşağı cəzalandırmayın.\nƏgər uşaq bütün sizin cəhdlərinizə baxmayaraq, güvəcdən istifadə etmək istəmir, ağlayır, isterikaya düşür və s. bu haqda nevropatoloq və uşaq psixoloqu ilə məsləhətləşin.//sağlamolun.az\nWhatsapp ilə Paylaş\tgüvəc Tərbiyə uşaq\t2015-08-08\nTəqlərgüvəc Tərbiyə uşaq\nƏvvəlki Geyimdə rənglərin seçimi bizi necə xarakterizə edir?\nNövbəti Yeni evlənən aparıcı tətildə


Hansı smartfon ekranının insan üçün zərərli olduğu açıqlandı – ictimainezaret.info\n28 Avqust 2020 10:33 Şahin Alıyev 0 Comments\nMüasir smartfonların əksəriyyəti orqanik işıq-diod texnologiyası əsasında hazırlanmış “OLED-ekran”lardan istifadə edir. Bir çox araşdırmaların nəticələrinə görə, “OLED-ekran”ların parlaqlığı tənzimləmə xüsusiyyətləri səbəbindən onlardan istifadə edəndən bir müddət sonra insanlarda baş ağrısı, yorğunluq və gözdə quruluq yaranır.\n“Bu ekranlardakı parlaqlıq faktiki olaraq həmişə 100 faiz təşkil edir, istifadəçi onu aşağı saldıqda (bunu çox vaxt geniş-impuls modulyasiyası hesabına edir), ekranın arxa işığı onun səviyyəsinə uyğun müəyyən tezlikdə sayrışmağa başlayır. Parlaqlıq nə qədər aşağı olsa – ekranın pulsasiyası o qədər aydın olur və gözlər daha çox yorulur. Ekranın sayrışması insan gözü ilə görünmür, ancaq başqa bir smartfonun kamerası ona yönləndirilsə, bunu görmək mümkündür”, – deyə ekspert izah edib.\nGözlərin “OLED-ekranı”ndan yorulduğu görülsə, onun maksimuma yaxın bir parlaqlıqda istifadə edilməsi yaxşı olar, çünki sayrışma daha az olacaq. Bununla belə, parlaqlıq otaq üçün həddindən artıq ola bilər.\n“Bəzi smartfonlarda quraşdırılmış proqram həlləri də var, məsələn, “Android”də “DC Dimming” və “iOS”da “Ağ nöqtəni azaltma”. Onlardan istifadə edərkən ekran demək olar ki, tamamilə sayrışmanı dayandırır. Bununla belə rəng ötürməsi pozula bilər”, – deyə Qritsenko qeyd edir.\nBaşqa bir variant, “iPhone XR”, “Xiaomi”, “Huawei” markalı smartfonların bəzi modelləri kimi “IPS” ekrana sahib smartfondan istifadə etməkdir. “IPS” – ağıllı telefonlarda geniş istifadə olunan maye kristal ekran texnologiyasıdır.\n“IPS-ekran”lar “OLED-ekran”lardan daha ucuzdur, lakin daha qalındır və daha az doymuş rəng ötürür. Ayrıca, “IPS-panel”lər solmaya məruz qalmır, “OLED-ekran”lar isə zamanla parlaqlığını dəyişir və bəzi piksellər digərlərindən daha parlaq ola bilər”, – deyə Qritsenko əlavə edib.\n← ABŞ-da 35 il əvvəl şüşə butulkada göndərilən məktub tapıldı\n“Lotu Quli”nin hüzr məclisinə basqın edildi – VİDEO →\nMonth of July &nbsp3,364\nYear 2021 40,607


Sumqayıt polisi Binəqədi icra hakiminin müavinini saxlayıb – GƏRGİNLİK | 24saat\n24saat.org saytı olaraq xəbər vermişdik ki, Binəqədi rayon İH başçısı ilə Sumqayıt Şəhər İH başçısı arasında gərginlik yaşanıb. Xaləddin İsgəndərov Zakir Fərəcovun qoydurduğu “SUMQAYIT”I DAĞITDI\nSüleymanov İlqar Qəzənfər oğluBUNLARA DA BAXIN\nXüsusi texnikalarla əraziyə gələn Binəqədi İH əməkdaşlarını burada Sumqayıt polisi qarşılayıb. Nəticədə iki tərəf arasında ən yüksək səviyyədə qarşıdurma yaranıb.\t24ssat.org saytının əldə etdiyi məlumata görə, hadisə zamanı hər iki tərəfi təmsil edən iki mülkügeyimli şəxs Binəqədi polis idarəsiinin rəis müavinin maşınına mindirilərək ərazidən uzaqlaşdırılıb. Həmin şəxslərin kimliyi barədə dəqiq məlumat almaq mümkün olmayıb. İddiaya görə, onlar hər iki İH-nı təmsil edən icra nümayəndələri olub.


Azərbaycan Prezidenti: Ermənistan hərbi cinayətləri ilə bütün bu danışıqlar konstruksiyasını məhv edir\n"Ermənistan öz destruktiv addımları, qeyri-konstruktiv bəyanatları, sərhəddə və təmas xəttində törətdikləri hərbi cinayətləri ilə bütün bu danışıqlar konstruksiyasını məhv edir".\nMilli.Az AZƏRTAC-a istinadən xəbər verir ki, bunu Prezident İlham Əliyev iyulun 16-da Ceyhun Bayramovu Xarici İşlər naziri təyin olunması ilə əlaqədar videoformatda qəbul edərkən çıxışında deyib.\n"Fəaliyyətinizin əsas hissəsi Ermənistan-Azərbaycan Dağlıq Qarabağ münaqişəsinin həllinə istiqamətləndiriləcək. Bu, bizim üçün əsas məsələdir, bu, milli məsələdir. Son illər görülmüş tədbirlər nəticəsində bütün beynəlxalq təşkilatlar bu məsələ ilə bağlı öz mövqeyini ortaya qoyublar. Əgər münaqişə getdiyi dövrdə BMT Təhlükəsizlik Şurası dörd qətnamə qəbul edibsə, ondan sonrakı dövrdə bütün digər təşkilatlar da oxşar qərar və qətnamələr qəbul ediblər. ATƏT, İslam Əməkdaşlıq Təşkilatı, Avropa Parlamenti, Avropa Şurası Parlament Assambleyası, Qoşulmama Hərəkatı, NATO və digər təşkilatlar. İki il bundan əvvəl Avropa İttifaqı ilə Azərbaycan arasında paraflanmış "Tərəfdaşlıq Prioritetləri" sənədində də ölkəmizin ərazi bütövlüyü, suverenliyi və sərhədlərin toxunulmazlığı ilə bağlı xüsusi bənd var. Yəni, hüquqi baza tam təmin edilib.\nO ki qaldı, danışıqlara, mən bir daha demək istəyirəm ki, biz imitasiya naminə danışıqlar aparmaq, mənasız videokonfranslar keçirmək fikrində deyilik. Bunun mənası olmalıdır. Mən demişəm ki, Minsk qrupunun işi çox fəal olmalıdır və onların mandatı çərçivəsində təkcə təmas xəttində, yaxud da ki, dövlət sərhədində atəşkəsin təmin edilməsi məsələsi yox, mahiyyət üzrə danışıqlar aparılmalıdır və bunun üçün artıq uzun illər ərzində formalaşmış baza var. Ancaq Ermənistan öz destruktiv addımları, qeyri-konstruktiv bəyanatları, sərhəddə və təmas xəttində törətdikləri hərbi cinayətləri ilə bütün bu danışıqlar konstruksiyasını məhv edir. Ermənistan danışıqlar formatını dəyişmək, danışıqların mahiyyətini pozmaq istəyir. Yəni, faktiki olaraq bu gün Ermənistan danışıqlar prosesini dağıdır və bunu hər kəs görür. Sadəcə olaraq, Ermənistan rəhbərliyinin açıqlamalarına fikir vermək kifayətdir. Onların hərbi rəhbərliyi bizi hədələməyə çalışır. Bizi yeni torpaqların işğalı ilə hədələmək istəyir. Ancaq bunlara bu günlərdə verilən dərs hesab edirəm ki, uzun müddət onların yaddaşından silinməyəcək. Azərbaycan öz ərazi bütövlüyünü bərpa edəcək. Azərbaycan xalqının səbrinin həddi var. Ona görə danışıqlar mahiyyət üzrə aparılmalıdır. Əgər biz görsək ki, bu danışıqlar əhəmiyyətsizdir, onda buna uyğun şəkildə öz addımlarımızı da atacağıq və bəyanatlarımızı da verəcəyik".


26 Yanvar 2021 09:12\nHaqqında internet vasitəsilə məlumat əldə etdiyimiz şəxs vaxtilə Fransa musiqisinin tanınmış simalarından biri olub.\nAndre Osseyn (əsl adı - Əminulla Hüseynov) – Azərbaycan əslli fransalı bəstəkar, skripkaçı və mərhum aktyor Robert Osseynin atası.\nƏminulla Hüseynov Səmərqənd (Özbəkistan) azərbaycanlılarından idi. Çar Rusiyasında Oktyabr çevrilişindən (1917-ci il) sonrakı illərdə ailəsi ilə birlikdə Fransaya mühacirət edib.\nƏminulla Hüseynov 1905-ci il fevralın 2-də Səmərqənddə anadan olub. Oğlu Robert Osseynə görə, milliyyətcə azərbaycanlıdır.\nƏminulla Hüseynov kiçik yaşlarında təhsil almaq üçün Moskvaya gedib, orada skripka dərsləri almağa başlayıb. Moskvada pravoslavlığı qəbul edib və özünə “Andrey” adını götürüb. 1922-ci ildə Moskvada məktəbi bitirdikdən sonra Almaniyaya yola düşüb və ilk olaraq Berlində Tibb fakültəsinə daxil olub, lakin tezliklə zərdüştlüyü qəbul edərək, Berlin və Ştuttqart konservatoriyalarında musiqi təhsilinə davam edib.\nParis Konservatoriyasında fransız bəstəkar və dirijor Pol Vidaldan dərs alıb. 1927-ci il avqustun 10-da Parisdə pianoçu və komediya teatrının aktrisası yəhudi əsilli, 1917-ci il Oktyabr İnqilabından sonra ailəsi Bessarabiyadan ayrılan pianoçu və komediya teatrının aktrisası Anna Minkovskaya ilə evlənib..\nAndre Osseyn ömrünün sonuna qədər Fransada yaşayıb. 1983-cü il oktyabrın 9-da Parisdə vəfat edib.\nAndre Osseyn tarda da ifa edib. 1935-ci ildə ilk baletini (“İşığa doğru”) yazıb. 1975-ci ildə “Şəhrizad”, 1980-ci ildə “Esmeraldının rəqsi”, 1982-ci ildə “Buz üzərində tətil”i ərsəyə gətirib. Andre Osseyn, ayrıca, fortepiano üçün bir çox əsər, o cümlədən bəzi etüdlər, 25-dən çox film üçün musiqi, simfoniyalar (“Qum”, “Persepolis”, “Arya”) və üç fortepiano konserti bəstələyib. Sonrakı əsərlərində müasir populyar musiqi janrları (caz, blyuz, rokn roll) da yer alıb.\n"Real"ın müdafiəçisi koronavirusa yoluxdu\nMəşhur cütlüyün 6-cı övladı dünyaya gəldi - FOTO\n3 Mart 2021 08:48\n3 Mart 2021 08:47\nƏməkdar artist çəkilişdə insult keçirib, reanimasiyadadır\n3 Mart 2021 08:27\n3 Mart 2021 08:16\n“Hekimoğlu”da yeni aktrisa - FOTO\n3 Mart 2021 08:12\n3 Mart 2021 08:06\nBakıda küçəyə atılan dörd yaşlı qızla bağlı araşdırma başladı - RƏSMİ\nZidan Benzemanın durumundan danışdı\n"Fulhem"in yarımmüdafiəçisinə böyrək köçürüləcək\nBelarus və Rusiya strateji həmkarlıq proqramı imzalayıb - İlk dəfə...\nUkraynada Xocalı faciəsi anıldı: “Unutmarıq və unutdurmarıq!”\nABŞ-ın ticarət naziri o oldu\n"Borussia" Almaniya futbol Kubokunun ilk yarımfinalçısı oldu\nUkraynanın hərbi jurnalisti Ağdamda baş verənlər haqqında danışdı - VİDEO\nYAP-ın Zərdab rayon təşkilatının sədri dəyişdiriləcək - İDDİA\nPaşinyan rəqiblərinə meydan oxuyur - Solovyovun TƏHLİLİ\nBakıda azyaşlı qız küçəyə atılıb\n"Bavariya" yeni futbolçu aldı\nDünyada koronavirusun bitmə tarixini açıqladı\nErmənistanın “siyasi sancı”ları şiddətlənir\nNəhəng timsah alimi yedi!\n6 ay sonra baş tutan danışıqlarda - Nələr müzakirə olundu?\n"Neftçi" uduzmadığı rəqibə qarşı - AFİŞA\nPele koronavirusa qarşı peyvənd olundu


#gəncəgənclərevi - Hash Tags - Deskgram\n#g #gəncəm #gencemall #gence #gəlinliklər #gəncə #gəncəgənclərevi #yenigelin #yenikapı #yenigence #yenişehir #yeni #y #mu #mükemmellezzetler #mumbai #mm #musiqikolleci #m #şəmkir #ş - 2 days ago\nPsixologiya kursuna yeni qebul olan gənclərlə ilk dərs 😊 Mövzu: Psixologiyaya giriş #GəncəGənclərEvi #genclerevi #ganjayouthhouse #psychology #GGE - 3 days ago\n📣Əziz Gənclər! Gəncə Gənclər Evi “Tikiş –Toxuculuq” kursu yeni iştirakçıların qəbulunu elan edir! KURSUN PROQRAMINA DAXİLDİR: ✅Milcə ilə toxumaq ✅Hörgü iynələrlə toxumaq ✅Punch iynə ilə naxışların tikilməsi ✅Biçmək, dikmək, ölçü götürmək ✅Eskizlərin çəklməsi 🔖QEYD: ✅Kursda yaş məhdudiyyəti yoxdur. ✅Kursun müddəti 6 – 12 ay ✅Dərslər həftədə 3 dəfə - 1 saat 30 dəq. Kursu uğurla bitirən tələbələr Seritifikat və Diplomla təltif olunurlar. 📌Diqqət! Yerlər məhduddur!!! Qeydiyyat üçün aşağıda göstərilən nömrələr və e-mail vasitəsilə əlaqə saxlaya və ya Mərkəzə yaxınlaşa bilərsiniz! 🏡: 28 May küç, 34 Gəncə şəhəri (Heydər Əliyev Parkı). 📱: +994 50 350 99 67 ☎: +997 22 264 01 63 📧: genclerevi.gence@gmail.com #GəncəGənclərEvi #genclerevi #azegenclerevi #ganjayouthhouse #GGE - 4 days ago\nYeni tədris iliylə bərabər biz də başladıq 🤗 Psixologiya Kursu fərdi və qrup şəklində dərslərə davam edir. Dərslərə qoşulmaq istəyən gənclər Mərkəzə yaxınlaşa və ya ⬇ əlaqə saxlaya bilərsiniz 🏡: 28 May küç, 34 Gəncə şəhəri (Heydər Əliyev Parkı) ☎: +997 22 264 01 63 📱: +994 50 637 46 28 📧: genclerevi.gence@gmail.com #GəncəGənclərEvi #genclerevi #ganjayouthhouse #psychology #azegenclerevi #instagram #insta #azeyouth #aztagram #instapsychology - 5 days ago\nMilli Musiqi Günü dahi Ü.Hacıbəyovun doğum günü ilə bağlıdır. Milli musiqimiz, mədəniyyətimiz öz inkişaf zirvəsinə görə Üzeyir Hacıbəyova borcludur. 1995-ci ildə Heydər Əliyevin fərmanı ilə dahi bəstəkarın anadan olmasının 110 illik yubileyi ərəfəsində 18 sentyabrın Milli Musiqi Günü kimi qeyd olunması qərara alınıb. Böyük bəstəkarın ad gününün bayram kimi qeyd edilməsi ənənəsinin əsasını Maestro Niyazi qoyub. Görkəmli bəstəkar və dirijor Niyazi Üzeyir bəyin vəfatından sonra hər il bu günü qeyd edib. Ənənəvi olaraq bu günü Azərbaycan Dövlət Konservatoriyasının (indiki - Bakı Musiqi Akademiyası) önündə minlərlə insan toplaşır, Üzeyir Hacıbəyovun adını daşıyan Azərbaycan Dövlət Simfonik Orkestri Niyazinin rəhbərliyində bəstəkarın əsərlərini ifa edib. #GəncəGənclərEvi #genclerevi #ganjayouthhouse #millimusiqigunu - 5 days ago\nGəncə Gənclər Evinin “Dekorativ Tətbiqi Sənət” dərnəyinin rəhbəri Sona Məhərrəmovanın və dərnəyin könüllülərinin təşkilatçılığı ilə 14 sentyabr tarixində “Gəncə Mall” alış-veriş mərkəzində “Buta” müsabiqəsi keçirildi. Sonda münsiflərin seçiminə uyğun olaraq ən yaxşı “Buta” rəsmi çəkən I yer - Quliyeva Mehriban, II-yer İsmayolva Sədaqət, III- yer Nuriyeva Zeyneb layiq görüldü. Qalib gəncləri təbrik edirik! #GəncəGənclərEvi #GenclerEvi #ganjayouthhouse #genclerevi #butaart #dekorativtetbiqisenet #instagram #insta #instaart #art - 7 days ago\n📣Gəncə Gənclər Evi gənclərin fərdi və sosial inkişafına töhfə vermək məqsədilə üzv və könüllülərin qəbulunu elan edir!!! Gənclər Evinin üzvü olmaqla siz yerli və beynəlxalq layihələrdə mərkəzi təmsil etmək, təcrübə proqramlarında iştirak etmək şansı qazanırsınız 😎 Mərkəzin əsas məqsədi gənclərin təşəbbüslərinin dəstəklənməsi və inkişaf etdirilməsi üçün şərait yaratmaq, gənclərin özlərini bir şəxs kimi müəyyən etməsi və özünü reallaşdırılması, həmçinin, müvafiq rayonun ərazisində dövlətin gənclər siyasətinin reallaşdırılmasında gənclər və idman idarəsinin fəaliyyətinə yardım göstərilməkdir. “Gəncə Gənclər Evi”nin əsas fəaliyyət istiqamətləri: ✔ qeyri-formal təhsil; ✔ sağlam həyat tərzi; ✔ gənclərin iştirakı; ✔ psixososial dəstək; ✔ peşə seçimi; ✔ informasiya-məsləhət; ✔ asudə vaxtın təşkili; ✔ könüllülük hərəkatı və digərləri. 📌Üzvlük üçün müraciət linki : https://docs.google.com/forms/d/18mklVylr_Kh2g8sC8NnI6a8DsBki5I72e6kcMDKb35c/edit ( Link Bio-da)/ ☎: +997 22 264 01 63 📱: +994 50 634 21 91 📧: genclerevi.gence@gmail.com 🏡: 28 May küç, 34 Gəncə şəhəri (Heydər Əliyev Parkı) #GəncəGənclərEvi #genclerevi #ganjayouthhouse #youth #azeyouth #instagram #aztagram #volunteer #azerbaijan #young #gence #insta #instayouth #azepeople #bepart #youthworld - 7 days ago\n30 avqust tarixində Dekorativ Tətbiqi Sənət dərnəyinin tələbələrinin əl işlərindən ibarət "Əlvan Yay" adlı sərgi həyata keçirildi. Sərgidə Gəncə şəhəri Gənclər və İdman Baş İdarəsinin rəisi Müşfiq Cəfərov, Gəncə Gənclər Evinin direktoru Amil Qurbanov, QHT nümayəndələri, tələbə və valideynlər iştirak etdilər. Tədbirin təşkil olunmasında məqsəd Gəncə Gənclər Evi və Uşaq Evi gənclərinin yay tətilinin səmərəli keçirilməsidi. Rəsmi hissədən sonra tədbir gənclərin əyləncəli çıxışları ilə davam etdi. #GəncəGənclərEvi #genclerevi #azegenclerevi #ganjayouthhouse #instagram #insta #instayouth #artyouth #Azeyouth #azepeople #aztagrampeople #aztagramazerbaijan #arts #artofinstagram #artoftheday - 23 days ago\n“Əhalinin sosial cəhətdən həssas qrupları üçün inklüziv və layiqli iş yerlərinin yaradılması” adlı texniki yardım layihəsi çərçivəsində 22 avqust tarixində Gəncə Gənclər Evində Gəncə şəhər məşğulluq xidmətində qeydiyyatdan keçmiş əlilliyi olan işsiz şəxslərlə görüşü təşkil olundu, layihə haqqında ətraflı məlumat verildi. #GəncəGənclərEvi #genclerevi #GanjaYouthHouse #Azegenclerevi #azeyouth #entrepreneur #insta #instagram #instapeople #project #disability #employment #azerbaycan - 1 month ago\nGəncə Gənclər Evi "Dekorativ Tətbiqi Sənət" dərnəyinin tələbələrinə Azərbaycan Respublikası Rəssamlar İttifaqının üzvi Məhər Məhərrəmov tərəfindən Miniatür-yapma heykəltəraşlıq ustad dərsləri təşkil olundu. #GəncəGənclərEvi #genclerevi #ganjayouthhouse #GGE #Azegenclerevi #azeyouth #art #artlovers #instayouth #instagram #instapeople #instaart #youth - 1 month ago\nGəncə Gənclər Evinin Dekorativ Tətbiqi Sənət dərnəyinin tələbələri həyəcan və böyük həvəslə "Əlvan Yay" adlı sərgiyə hazırlaşır🎉 📣Sərgi 30 avqust saat 14:00-da təşkil oluncaq. Sərginin proqramına daxildir: ✔ Ebru sənəti ✔ Teatr klubunun çıxışı ✔ FaceArt ✔ Musiqi ✔Uşaq evinin istedadlı gənclərinin çıxışları 📌Tədbirə giriş sərbəstdir Ünvan: 28 May küç. 34, (Heydər Əliyev parkı) Tel: +994 22 264 01 53 E-mail: genclerevi.gence@gmail.com #GəncəGənclərEvi #GanjaYouthHouse #genclerevi #insta #instayouth #artlovers #art #azeyouth #azeyouthhouse #azepeople #instapeople #instagram #incesenet - 1 month ago\nAvropa Komissiyasının “Erasmus+” proqramı çərçivəsində “Gələcəyə Körpü” Gənclər İctimai Birliyinin və Almaniyanın Loesje təşkilatı ilə birgə “Layihə yazılışı və kreativ yazı” layihəsi çərçivəsində 12-13 Avqust tarixlərində Gəncə şəhər Gənclər Evində 2 günlük seminarlar icra edildi. Layihənin əsas məqsədi region gəncləri üçün layihə yazılışı, layihələrin idarə edilməsi və kreativ yazı mövzularında təlimlərin keçirilməsidir. Layihə çərçivəsində həmçinin Avropa Komissiyasının proqramları və onlardan istifadə qaydaları və əməkdaşlıq mövzuları ekspertlər tərəfindən keçirildi. Layihədə Almaniya, Niderland, Şimali Makedoniya və Meksikadan olmaqla 4 nəfər beynəlxalq ekspert tərəfindən aparıldı. #GəncəGənclərEvi #genclerevi #GanjaYouthHouse #geleceyekorpu @bf_az #youth #international #writingproject #azeyouth #azeyouthhouse - 1 month ago\nQurban Bayramınız Mübarək! #GəncəGənclərEvi #genclerevi #ganjayouthhouse #eidmubarak - 1 month ago\nAzərbaycan Respublikası Gənclər və İdman Nazirliyinin 25 illiyi münasibətilə Gəncə Gənclər Evinin Dekorativ Tətbiqi Sənət dərnəyinin rəhbəri Sona Məhərrəmova aktiv fəaliyyətinə görə sertifikatla təltif olundu. Uğurlar 😊 #GəncəGənclərEvi #genclerevi #genclerveidman #ganjayouthhouse #geleceyekorpu #ganjasportcity2019 - 2 months ago\nAzərbaycan Respublikası Gənclər və İdman Nazirliyinin 25 illiyi münasibətilə fəal gənclər serifikatlarla təltif olundu. Uğurlar gənclər! #GəncəGənclərEvi #genclerevi #genclerveidman #ganjayouthhouse #geleceyekorpu #ganjasportcity2019 - 2 months ago\nƏziz Gənclər, 1 Avqust 2019 - cu il tarixində saat 19.00 da Gəncə şəhəri Gənclər Evinin meydanında Gəncə şəhər Gənclər və İdman Baş İdarəsinin təşkilatçılığı ilə Azərbaycan Respublikası Gənclər və İdman Nazirliyinin yaranmasının 25 illiyinə həsr edilmiş əyləncəli proqram keçiriləcəkdir. Proqramda fəal gənclərin və idmançıların mükafatlandırılması, əyləncəli viktorinalar, hədiyyələr və musiqili hissə(DJ-party) gözləyir. Qeyd: Tədbirdə iştirak etmək tam ödənişsizdir! Hər kəs dəvətlidir, gəlin birlikdə əylənək✌ #GəncəGənclərEvi #ganjayouthhouse #geleceyekorpu #genclerveidman #party #letsdance #ganjasportcity2019 - 2 months ago\nAzərbaycan Respublikası Prezidentinin 26 iyul 1994-cü il tarixli, 179 saylı fərmanı və Azərbaycan Respublikası Milli Məclisinin 26 iyul 1994-cü il tarixli, 861 saylı qərarı ilə Azərbaycan Respublikası Gənclər və İdman Nazirliyi yaradılmışdır. Yarandığı gündən etibarən gənclər üçün çalışan Nazirliyin bütün əməkdaşlarını və gənclərimizi təbrik edirik! #GəncəGənclərEvi #genclerevi #azegenclerevi #happy25year #genclerveidman #ganjayouthhouse #25yearsold - 2 months ago\n"Dekorativ-tətbiqi sənətdə uşaqların özlərini tapması" adlı layihənin sevimli şagirdləri ilə dərslər əyləncə və öyrədici şəkildə davam edir🤗 #GəncəGənclərEvi #genclerevi #GGE #ganjayouthhouse #ganjayh #azeyouthhouse #azerbaijan #azerbaijanpeople #insta #instapeople #instayouth #instagram #aztagramm #aztagr #artist #artwork #artlover - 2 months ago\nİncəsənət balaca dostların gözü ilə 😊 #GəncəGənclərEvi #genclerevi #gencege #GGE #ganjayouthhouse #ganjayh #azeyouthhouse #insta #instagram #art #artlovers #azepeople #azeyouth #azerbaijan #gence #incesenet - 2 months ago\nAvstraliyanın Ankaradakı səfiri cənab Marc Innes-Brown və ikinci katib Andrew Coope-un 16 Iyul 2019 -cu il tarixində Gəncə Gənclər Evində gəncəli gənclərlə görüşü baş tutdu. Görüş zamanı "Gələcəyə Körpü" Gənclər İctimai Birliyinin( @bf_az ) fəaliyyəti ilə tanış oldu, gənclər sahəsi üzrə fikir mübadiləsi aparıldı. #GəncəGənclərEvi #genclerevi #gencege #ganjayouthhouse #ganjayh #youth #azeyouth #azepeople #azerbaijan #Avstraliya #australia @wdayausemb - 2 months ago


Sabunçu rayonunda “2 fevral – Azərbaycan Gəncləri Günü” qeyd edildi - Xəbərlər - SABUNÇU RAYON Icra Hakimiyyəti\nSabunçu rayonunda “2 fevral – Azərbaycan Gəncləri Günü” qeyd edildi\n30 yanvar 2018-ci il tarixdə Sabunçu Gənclər Evində Bakı şəhər Gənclər və İdman Baş İdarəsinin təşkilatçılığı və Sabunçu Rayon İcra Hakimiyyətinin dəstəyi ilə “2 fevral – Azərbaycan Gəncləri Günü” qeyd edildi.\nTədbirdə Sabunçu Rayon İcra Hakimiyyətinin başçısı Adil Vəliyev, RİH-nin başçısının müavini Rəna Fərəcova, Bakı şəhər Gənclər və İdman Baş İdarəsinin rəisi Raqif Abbasov, Sabunçu Rayon Polis İdarəsinin rəisi Eldar İlyasov, Sabunçu Rayon Prokuroru Ceyhun Şirinov, Rayon Məhkəməsinin sədri İlqar Abbasov, DTX-nin Sabunçu Rayon İdarəsinin rəisi Tuncay Məmmədov, YAP-ın Sabunçu rayon təşkilatının sədri Mehriban Abasquliyeva, Rayon Gənclər və İdman İdarəsinin rəisi Rakif Əliyev, Bakı Dövlət Sosial-İqtisad Kollecinin direktoru Vidadi Orucov, Sağlamlıq İmkanları Məhdud Gənclərin Peşə Reabilitasiya Mərkəzinin direktoru Rəhilə Həsrətova və digər qonaqlar iştirak edirdilər.\nTədbirin əvvəlində Sağlamlıq İmkanları Məhdud Gənclərin Peşə Reabilitasiya Mərkəzinin fəal gənclərinin əl işləri və rəsmlərindən ibarət sərgiyə baxış keçirildi.\nTədbir Azərbaycan Respublikasının Dövlət Himninin səsləndirilməsi ilə başladı. Tədbiri giriş sözü ilə açan Sabunçu Rayon İcra Hakimiyyətinin başçısı Adil Vəliyev bildirdi ki, ölkəmizdə gənclərə belə yüksək dəyərin verilməsi Ulu öndər Heydər Əliyevin adı ilə bağlıdır. Məhz 1996-cı ildə Ümummilli Liderin təşəbbüsü ilə Azərbaycan Gənclərinin I Forumu keçirildiyini və 1997-ci ildə imzaladığı Sərəncamla fevralın 2-si “Azərbaycan Gəncləri Günü” elan olunduğunu vurğuladı. A. Vəliyev hal-hazırda ölkəmizdə gənclər siyasətinin mahiyyət və keyfiyyətcə yeni mərhələ yaşadığını, Prezident İlham Əliyevin Ulu öndərin gənclər siyasətinə sadiqliyini öz qərarları ilə təsdiq etdiyini qeyd etdi.\nDaha sonra rayonun ictimai-siyasi həyatında fəal rol oynayan, yüksək nailiyyətlər əldə edən gənclərlə bağlı video-çarx nümayiş etdirildi və gənclərə diplom və hədiyyələr təqdim edildi.\nTədbir gənclərin ifasında əyləncəli musiqi proqramı ilə davam etdirildi. Sonda gənclərlə birgə xatirə şəkli çəkdirildi.


Kadr mutexesisi teleb olunur Bakida\nElan nömrəsi: 446452\n. Karyera və yusksek gəlir əldə etmək üçün əməkdaşlıq etmək istəyən xanim və bəylərin nəzərinə! Şirkətin Baki ofisine kadrlar dəvət edir. Işlərimiz ofis daxilindədir. Diplomlu şəxslərə üstünlük verilir. Bilik səviyyəsinə ve danişiq qabiliyyətinə daha cox önəm verilir. Emek haqqı yuksək və artandir. Etraflı məlumat: TELEBLER - Ciddilik - Məsuliyyətlilik - İşgüzarlıq - Verilən Tapşırığı vaxtında yerinə yetirmək - Ünsiyyət qurmaq bacarığı - Öyrənmək bacarığı .\nBaxılıb: 144 , Tarix: 04.09.2019 Göndər\nXanimlara onlayn iş teklifi\nİarəçi menecer tələb olunur\nOnline biznesle ugura\nTəqaüddə olan zabit gizirlər ücün iş təklifi\nAŞPAZ-xadimə tələb olunur


Heyvanlar behiştə daxil olacaqlarmı?\nİzmirdə zəlzələ nəticəsində 37 nəfər həlak olub - Ərdoğan\nİzmirdə zəlzələ nəticəsində ölənlərin sayı 35 nəfərə çatıb\nCavaxetiya separatçısı ermənilərin Qarabağda döyüşməsi üçün yalvarır\nSüleyman Soylu koronavirusa yoluxdu\n23 saat sonra möcüzə... - FOTO\nƏrdoğan: “İzmirdə 26 nəfər ölüb, 885 nəfər xəsarət alıb”\n"Oxumaq üçün yox, vuruşmaq üçün gəlmişəm" - Vüqar da cəbhəyə yollandı\n18 Oktyabr 2020 20:10\nBaxış: 1 065\nTəfsirçilərin nəzərinə görə, Allah Təala Qiyamət günü insanları və cinləri məhşur etdyi kimi, heyvanları da məhşur edəcəkdir. Belə ki, Qurani-Kərimin bu ayəsində oxuyuruq: "Yer (üzün)də elə bir hərəkət edən heyvan və iki qanadı ilə uçan elə bir quş yoxdur ki, (yaradılışının hədəfi, ömür müddətinin müəyyənləşdirilməsi, nəslinin artımı və həyat tərzi baxımından) sizin kimi ümmətlər olmasınlar.\nBiz Öz kitabımızda (bəyan etmək baxımından Lövhi-Məhfuz kitabında və yaratmaq baxımından Təkvin kitabında) heç nəyi nəzərdən qaçırmamışıq. Sonra onlar (Qiyamət günü) hamılıqla (öldükləri yerlərdən) öz Rəbblərinə tərəf toplanılacaqlar". ("Ənam" 38).\nHəzrət Peyğəmbərdən (s) gələn hədisdə oxuyuruq: "Qurbanlıq heyvanlara yaxşılıq və ehsan edin, çünki onlar - sizin Siratdan keçmək vasitənizdir".\nHəzrət Rəsuli-Əkrəmdən (s) gələn hədisdə oxuyuruq: "Allah bütün bu canlıları Qiyamət günü dirildəcəkdir, bəzilərinin qisasını bəzilərindən alacaqdır. Hətta buynuzu olmayan heyvanın belə".\nBəs hansı heyvanlar behiştə gedəcəklər?\nİmam Sadiq (ə) buyurur: "Hər kim dəvə ilə üç dəfə həccə gedərsə, miniyi behiştlik olar".\nHəzrət Peyğəmbər (s) buyurur: "Müharibə meydanının atları - behişt atları olacaqdır".\nHədislərdə oxuyuruq ki, o kəs ki, Allah yolunda bir iş görər və bu işi görən zaman miniyi olan heyvan - behişt heyvanı olacaqdır. (İslami saytlara istinadən)\nBeləliklə, deyə bilərik ki, heyvanlar da Qiyamət günü insanlar kimi hesaba çəkiləcəklər. Onlar da behiştə gedəcəklər. Behiştə gedən heyvanlar adətən o heyvanlar olacaqdır ki, Allah yolunda cihadda iştirak ediblər, ya sahibini həccə aparmışdır və ya Allah yolunda hansısa işi görməkdə sahibinə yardım etmişdir.\nBu xəstəlik koronavirusdan 10 dəfə artıq öldürücüdür- Professor AÇIQLAYIB\nİnfeksionist: "Ən yaxşı addım qorunma tədbirlərinə daha ciddi riayət etməkdir"\nAlkoqol, tütün və narkotiklər hamilələrə və körpələrə necə təsir edir?\nŞəkərli diabeti erkən mərhələdə necə aşkarlamaq olar?\nHansı qidalar və bitkilər təzyiqi normada saxlamağa kömək edir?\nPayızda kəskinləşən xroniki xəstəliklərdən özümüzü necə qoruyaq?\nİnsult riskinin olub-olmadığını necə öyrənmək olar?\nPandemiya dövründə ən çox idmanla məşğul olanlar yaşlılardır - ARAŞDIRMA\nAlimlərdən ÇAĞIRIŞ: Ən çox qoxu və dad hissinin itməsinə diqqət edin!\nQəbizlikdən əziyyət çəkənlərə 10 TÖVSİYƏ\nÖzümüzü miqrendən qoruya bilərikmi?\nDiyanət İşləri Başqanlığından “Charlie Hebdo” jurnalına etiraz bildirib\nŞotlandiyada erməni terroruna qarşı etiraz aksiyası keçirilib - FOTO\nBu əlamətlər körpələrdə xəstəlikdən xəbər vermir\nÇirkli hava virusdan ölüm hallarını artıra bilər\nKörpələrin yuxu rejimi necə olmalıdır?\nViruslardan qorunmağın yolu: Sodalı su ilə qarqara, D və C vitaminləri qəbul etmək...\nBu əlamətlərə və bütün şübhəli hallara DİQQƏT!\nİstanbulda “Qarabağ Azərbaycandır” adlı aksiya keçirilib - FOTO\nKorluğun qarşısını necə almaq olar?\n05:18 10 060 İzmirdə zəlzələdə ölənlərin sayı 24-ə çatıb - YENİLƏNİB - VİDEO - FOTO\n19:16 6 158 Düşmənin kəşfiyyat-diversiya qrupu məhv edildi - VİDEO\n12:47 5 715 Nazirə “itləri buraxın, pişik səsi çıxaracam” deyən qız 9 saat sonra belə xilas edildi - VİDEO\n13:32 5 130 “Həbsxanada ürəyimdən bıçaqlandım” - Doğuş\n15:03 4 841 "Oxumaq üçün yox, vuruşmaq üçün gəlmişəm" - Vüqar da cəbhəyə yollandı\n00:01 4 145 Günün qoroskopu: nikbin olun, qüvvənizə güvənin\n13:19 4 125 Azərbaycan ordusunun işğaldan azad etdiyi 185 məntəqə interaktiv xəritədə - VİDEO\n28 Oktyabr 23:29 36 293 "Sağ qalmaq üçün kəndə köçün" - Hindli astroloqdan 2021-ci il proqnozu\n27 Oktyabr 16:27 34 317 "Qisas" əməliyyatı: Azərbaycan hərbi cani, general Calal Arutyunyanı belə məhv etdi - VİDEO\n29 Oktyabr 11:50 30 206 Ermənistanı BƏLA GÖZLƏYİR - Düşməni uçuruma aparan qərar\n27 Oktyabr 16:25 20 837 Alimin çılpaq cəsədi tapıldı - Baş barmağı da kəsilib - FOTO\n29 Oktyabr 18:54 20 177 "Bunların nə ayıbı var ki, yas içində toy çaldırdınız?\n28 Oktyabr 05:30 19 248 Bakıda azyaşlı qızlara qarşı İYRƏNC CİNAYƏT - Kişi ilə qadın tutuldu\n30 Oktyabr 18:30 18 937 "İndi anlaşıldı toy niyə məhz Qarabağ müharibəsində baş tutub"\n19:16 Düşmənin kəşfiyyat-diversiya qrupu məhv edildi - VİDEO\n15:30 Ombudsman erməni təcavüzü ilə bağlı dünya ictimaiyyətinə VİDEO-müraciət etdi


İsrail beynəlxalq hüququ pozub – Türkiyə Prezidenti\nDünya xəbərləri 31 May 2010 15:54 (UTC+04:00)\nİsrailin Qəzza sektoruna yardım daşıyan beynəlxalq humanitar donanmaya qarşı hərəkətləri beynəlxalq hüququn pozulmasıdır və günahkarlar mütləq cəzalarını almalıdırlar. Bunu Türkiyə Prezidenti Abdullah Gül bazar ertəsi deyib. Məlumatı CNN Turk telekanalı yayıb.\n"Qəzza sektorunun mühasirəsi gec-tez aradan qaldırılacaq, lakin İsrail öz hərəkələri ilə imicinə ciddi xələl gətirdi", - Türkiyə Prezidenti bəyan edib və vətəndaşları sakitliyi qoruyub saxlamağa çağırıb.\nTelekanal Türkiyənin öz səfirini Təl-Əvivdən geri çağırdığını bildirib. Xəbər verilir ki, türk gəmilərinin göyərtəsində Türkiyə Böyük Millət Məclisinin deputatları da olub.\n"Azadlıq donanması"nın göyərtəsində həlak olan 19 nəfərdən əksəriyyəti Türkiyə vətəndaşıdır, daha 30 türk vətəndaşı yaralanıb.\nİsrailin hərəkəti ərəb və İslam ölkələri, eləcə də Avropa dövlətləri tərəfindən kəskin tənqid olunub.


"Istituto Europeo di Design" nümayəndəsi ilə FƏRDİ görüş! | AzeriStudent\n"Istituto Europeo di Design" nümayəndəsi ilə FƏRDİ görüş!\nTarix: 21/11/2020 09:00 - 31/12/2020 19:00\nİtaliyanın Design, Fashion, Visual Communication və Management sahələri üzrə ekspert universitetinin nümayəndələri ilə individual görüşlərə sən də dəvətlisən. Təhsilin və gələcək karyeran üçün bütün suallarına cavab tap!\nModa və incəsənət üzrə təhsil almaq istəyirsən? Bəs qəbul şərtləri, universitet haqda suallar necə, səni narahat edirmi? Marağına səbəb olan hər şeyi IED universitetinin rəsmi nümayəndəsi ilə aydınlaşdırmaq şansını qaçırma! IED İtaliya, İspaniya, Braziliyada kampuslara sahib moda və incəsənət üzrə dünyanın ən keyfiyyətli təhsil və təcrübə təklif edən TOP universitetlərindəndir!\nBu görüş kimlər üçün faydalıdır?\nİncəsənət və moda sferasında öz gələcək karyerasını qurmaq istəyib də haradan başlayacağını bilməyənlər\nSözügedən sahələrdə keyfiyyətli təhsil almaq istəyənlər və təhsil ocaqları ilə bağlı məlumat əldə etmək istəyənlər\nUniversitetin qəbul şərtləri, dərs prosesi, instruktorlar, ixtisaslar və s. kimi mövzular haqda müxtəlif suallarına cavab tapmaq istəyənlər\nİxtisas seçimində çətinlik çəkənlər\nIED-in fərqli ölkələrdəki kampusları və onlarda təklif olunan ixtisaslarla bağlı məlumat almaq istəyənlər\nMövcud endirimlər və təkliflərlə bağlı maraqlananlar\nNəzərinizə çatdırmaq istərdik ki, IED-in 2021 qəbulları artıq açıqdır. Bu isə o deməkdir ki, qəbul və tədris ilə bağlı suallarınıza cavab tapmağın əsl vaxtıdır! Əgər moda və incəsənət üzrə hansı ixtisasda təhsil almağınızla bağlı tərəddüdləriniz varsa, Siz bu görüşdə IED nümayəndəsinin köməkliyi ilə maraq və istedadlarınıza uyğun düzgün ixtisası da kəşf edə bilərsiniz!\nIED-in bakalavr və magistr proqramları üçün ortalama təhsil haqqı 15,000-18,500 euro təşkil edir.\nXəyallarınıza bir addım daha yaxınlaşmaq üçün bu görüşdən mütləq şəkildə yararlanın!\nGörüşdə iştirak etmək üçün qeydiyyat mütləqdir! Qatılmaq sərbəstdir. Bunun üçün saytda qeydiyyatdan keçə və +99450 2917972 nömrəsi ilə əlaqə saxlaya bilərsiniz!\nNobel prospekti 25, Baku White City Office Building, 5-ci mərtəbə, ofis 501\nNobel prospekti 15, Azure Biznes Mərkəzi, 20-ci mərtəbə, ofis 135


ŞİƏLƏRİN FİRQƏLƏRƏ BÖLÜNMƏSİ FİRQƏLƏRƏ PARÇALANMA VƏ BƏZİ CƏRƏYANLARIN ARADAN GETMƏSİ\nİSMAİLİYYƏ ŞİƏLƏRİ VƏ ONUN ŞÖBƏLƏRİ\nNƏZARİYYƏ, MÜSTƏLİYYƏ, DƏRUZİYYƏ VƏ MUQNİƏ\nON İKİ İMAMÇI ŞİƏLƏR VƏ ONLARIN ZEYDİYYƏ VƏ İSMAİLİYYƏ İLƏ OLAN FƏRQLƏRİ\nON İKİ İMAMÇI ŞİƏLƏRİN QISA TARİXİ\nİKİNCİ BÖLMƏ ŞİƏ MƏZHƏBİNİN TƏFƏKKÜR TƏRZİ\nİSLAMDA MƏZHƏBİ TƏFƏKKÜRÜN ƏSAS MƏNBƏLƏRİ\nQURANIN DİNİ TƏFƏKKÜR ÜÇÜN GÖSTƏRDİYİ YOLLAR\nBU ÜÇ YOL ARASINDAKI FƏRQLƏR\nŞİƏLƏRİN FİRQƏLƏRƏ BÖLÜNMƏSİ\nFİRQƏLƏRƏ PARÇALANMA VƏ BƏZİ CƏRƏYANLARIN ARADAN GETMƏSİ\nHər bir məzhəbin bir sıra özünəməxsus məsələləri vardır ki, onun ilkin qayda və prinsiplərini təşkil edir; ikinci dərəcəli məsələlər və həmin məzhəb ardıcılları tərəfindən qəbul edilən müştərək məsələ-lərdən əlavə, onların ixtilaflı olduğu təfərrüat isə “şöbələr” adlanır.\nŞöbə və ya firqələrə ayrılma bütün dinlərdə, xüsusilə dörd səmavi din olan xristianlıq, yəhudilik, məcusluq və islamda da mövcuddur. Şiə məzhəbi Əhli-beytdən (ə) olan rəhbərlərin (Əli (ə), Həsən ibni Əli (ə), Hüseyn ibni Əli (ə)-ın) dövründə heç bir şöbəyə parçalan-mamışdır. Lakin imam Hüseyn (ə) şəhid olduqdan sonra şiələrin əksəriyyəti həzrət Əli ibni Hüseyn (ə)-ın imamətinə inandılar. “Keysaniyyə” adı ilə məşhur olan və azlıq təşkil edən bir dəstə isə Əli (ə)-ın üçüncü oğlu Məhəmməd ibni Hənəfiyyəni imam hesab edərək onu vədə verilən Məhdi adlandırdılar; onların əqidəsinə görə o, Rəzva dağında qeybə çəkilmişdir və öz vaxtında zahir olacaqdır!\nİmam Səccad (ə)-ın vəfatından sonra şiələrin əksəriyyəti onun oğlu imam Məhəmməd Baqir (ə)-ın imamətinə inandılar; yenə də azlıq təşkil edən bir dəstə imam Səccad (ə)-ın şəhid olmuş Zeyd adlı başqa bir oğlunun imamətinə inanaraq, zeydiyyə adlandılar.\nİmam Məhəmməd Baqir (ə)-ın vəfatından sonra şiələr onun oğlu imam Cəfər Sadiq (ə)-a iman gətirdilər; o həzrət də vəfat etdikdən sonra şiələrin əksəriyyəti o həzrətin oğlu imam Musa Kazim (ə)-ı yeddinci imam kimi qəbul etdilər. Az bir dəstə isə altıncı imamın sağlığında onun vəfat edən oğlu İsmaili imam hesab etdilər. Bunlar da əksəriyyət təşkil edən şiələrdən ayrılaraq ismailiyyə adı ilə məşhurlaşdılar. Bəziləri də o həzrətin Əbdullah adlı oğluna, digərləri isə onun Məhəmməd adlı başqa bir oğlunun imamətinə inandılar; digər bir qrup isə imamətin o həzrətdə sona çatdığını güman edərək onu axırıncı imam hesab etdilər.\nİmam Musa Kazim (ə)-ın şəhadətindən sonra şiələrin əksəriyyəti imam Riza (ə)-ı səkkizinci imam hesab etdilər; qeyd olunduğu kimi, bəziləri də imamətin yeddinci imamda başa çatdığına əqidə bəsləyərək, vaqifiyyə adı ilə məşhurlaş-dılar.\nArtıq səkkizinci imamdan on ikinci imama qədər nəzərə çarpacaq parçalanma baş vermədi; baş versə də, bir neçə gündən sonra öz-özünə məhv olub aradan getdi. Misal üçün, onuncu imamın oğlu Cəfər, öz qardaşı Həsən Əskərinin vəfatından sonra imamət iddiası etdi; bir neçə nəfər ona inandı, lakin bir neçə gündən sonra onlar da onun ətrafından dağıldılar və Cəfər də öz iddiasından əl çəkdi. Qeyd etmək lazımdır ki, görkəmli şiə şəxsiyyətləri arasında kəlami və fiqhi məsələlər barəsində yaranan ixtilafları da məzhəbi parçalanma hesab etmək olmaz.\nŞiəlikdən ayrılan və əksəriyyət qarşısında dayanan bu firqələr az bir müddət ərzində aradan getdilər; bunlardan yalnız zeydiyyə və ismailiyyə firqələri qaldı. Hal-hazırda da onlardan bir dəstəsi Yəməndə, Hindistanda, Livanda və başqa yerlərdə yaşayırlar. Buna görə də əksəriyyət təşkil edən on iki imamçı şiələrlə yanaşı, bu iki firqəni də araşdıracağıq.\nZeydiyyə firqəsi imam Səccad (ə)-ın oğlu Zeydin ardıcıllarına deyilir. Zeyd 121-ci hicri ilində əməvi xəlifəsi Hişam ibni Əbdülməlikin əleyhinə qiyam etdi; bir dəstə adam ona beyət etsə də, sonradan o, Kufədə xəlifənin tərəfdarları ilə döyüşdə öldürüldü.\nO, öz ardıcıllarının nəzərində Əhli-beytin beşinci imamı sayılır. Ondan sonra oğlu Yəhya ibni Zeyd onun yerini tutdu və əməvi xəlifəsi Vəlid ibni Yezidin əleyhinə başladığı qiyamda öldürüldü; ondan sonra da Abbasi xəlifəsi Mənsurun əleyhinə qiyam edib öldürülən Məhəmməd və İbrahim ibni Əbdüllah da imamət məqamına seçildilər.\nO hadisədən sonra zeydiyyə firqəsi pərakəndə vəziyyətdə idi; nəhayət Zeydin nəslindən olan Nasir Xorasanda qiyam etdi və yerli hökumət tərəfindən təqib olunduğuna görə oradan qaçıb, hələ də əhalisi islamı qəbul etməyən Mazandarana getdi. O, 13 illik təbliğ və dəvətdən sonra bir çoxlarını müsəlman etdi, onları zeydiyyə məzhəbinə inandırdı və onların köməyi ilə də Təbəristanı ələ keçirib imamətə başladı. Onun bir neçə nəsli sonradan həmin yerlərdə bir müddət imamət etdilər.\nZeydiyyə firqəsinin əqidəsinə görə Fatimə (ə)-ın nəslindən olan hər bir alim, zahid, şücaətli və səxavətli bir şəxs haqqı bərqərar etmək üçün qiyam etsə, imam ola bilər.\nBu firqə, yarandığı ilk çağlarda Zeydin özü kimi, əvvəldəki iki xəlifəni (Əbu Bəkr və Öməri) də imam hesab edirdilər; lakin bir müddətdən sonra onların adını imamların sırasından çıxarıb, imamətin Əli (ə)-dan başlandığına inandılar.\nQeyd olunanlara əsasən, zeydiyyə firqəsi üsulidində mötəzilə, füruidində isə dörd sünnü məzhəbindən birinin başçısı olan Əbu Hənifənin fiqhində idilər. Bəzi məsələlərdə onların arasında ixtilaf da gözə dəyir.1\nBatiniyyə: Şiələrin altıncı imamının İsmail adlı bir oğlu var idi və o, imamın ən böyük övladı idi. O, imamın sağlığında vəfat etmişdi və imam da onun cənazəsini dəfn mərasimində iştirak edənlərin hamısına, o cümlədən Mədinə hakiminə göstərərək onları onun ölümünə şahid tutmuşdu. Amma bəziləri inanırlar ki, İsmail ölməmiş və qeybə çəkilmişdir; o, vədəsi verilən Məhdidir və yenidən zühur edəcəkdir. Onlar deyirlər ki, altıncı imam, Abbasi xəlifəsi Mənsurun qorxusundan camaatı onun ölmünə şahid tutmuşdu. Bəziləri də inanırdılar ki, imamət İsmailin haqqı idi və onun ölümü ilə oğlu Məhəmmədə keçmişdir. Bəzilərinin əqidəsinə görə, İsmail atasının sağlığında vəfat etməsinə baxmayaraq, imamdır; ondan sonra imamət Məhəmməd ibni İsmailə və onun nəslinə keçir.\nƏvvəldəki iki firqə az bir müddət ərzində aradan getdi. Lakin üçüncü firqə indiyə qədər də davam etməkdədir və onun müxtəlif şöbələri vardır.\nİsmailiyyənin ümumi prinsipi Hindistan irfanı ilə qarışmış ulduzpərəst fəlsəfəsinə oxşayır. İslam hökmlərində və maarifində hər bir zahir üçün bir batini məna, hər bir tənzil üçün təvil olduğuna inanırlar. İsmaililər inanırdılar ki, yer üzü heç vaxt ilahi höccətsiz olmaz. Allahın höccəti də iki cürdür: natiq və samit. Natiq – Peyğəmbər, samit isə peyğəmbərin canişini olan vəli və vəsidir; hər bir halda höccət ilahiliyin məzhər və göstəricisidir.\nHöccətin əsası ardıcıl olaraq yeddi rəqəminin üzərində dövr edir. Belə ki, nübüvvət (şəriət) və vilayət sahibi olan bir peyğəmbər göndərildiyi zaman, onun özündən sonra vəsiyyətə malik olan yeddi vəsisi də olmalıdır; onların altısı bir məqamdadır, yeddinci vəsinin isə nübüvvətlə yanaşı digər iki məqamı da vardır: visayət (canişinlik) və vilayət.\nOnlar deyirlər ki, Adəm (ə) nübüvvət və vilayətlə məbus oldu və onun yeddi canişini var idi. Axırıncı vəsi olan Nuh həm nübüvvət, həm visayət və həm də vilayət məqamına malik idi. İbrahim (ə) da Nuhun, Musa (ə) İbrahimin, İsa (ə) Musanın (ə), həzrət Məhəmməd (s) İsanın və Məhəmməd ibni İsmail də həzrət Məhəmmədin (s) yeddinci canişinidir. Beləliklə, həzrət Məhəmməd (s), Əli, Hüseyn, Əli ibni Hüseyn, Məhəmməd Baqir, Cəfər Sadiq, İsmail ibni Cəfər, Məhəmməd ibni İsmail; Məhəmməd ibni İsmaildən sonra onun nəslindən gələn yeddi nəfərin adları isə gizlindir.1Ondan sonra da əvvəli Misirdəki fatimilər dövlətinin banisi Übeydullah Məhdi olmaqla, ilk yeddi nəfər fatimilər sülaləsini təşkil edirdilər.\nİsmaililər inanırdılar ki, ilahi höccətdən əlavə, həmişə onun yer üzündə xüsusi həvariləri olan 12 nəfər nəqib də mövcuddur; lakin batiniyyə şöbələrindən bəziləri altı nəqibi imamların altı nəfərindən, qalanlarını isə başqalarından götürürlər.\n278-ci hicri ilində2(Qeyd) heç vaxt öz adını, əsil-nəsəbini bildirməyən tanınmaz bir xuzistanlı şəxs Kufə ətrafında zahir oldu. O, gündüzləri oruc tutur, gecələri ibadətlə keçirir, öz alın təri və əlinin zəhməti ilə ruzi yeyir və camaatı ismailiyyə firqəsinə doğru dəvət edirdi. O, bir çoxlarını öz ətrafına topladı, ardıcılları arasından nəqib adı ilə 12 nəfəri seçdi, özü Şama getdi və bundan sonra artıq ondan heç bir xəbər olmadı.\nBu tanınmaz şəxsdən sonra İraqda Qirmit ləqəbilə tanınan Əhməd adlı bir şəxs onun yerində oturub fatimiyyə təlimlərini yaymağa başladı. Tarixçilərin yazdığına görə o, islamda mövcud olun beş vacib namazın yerinə təzə bir namaz icad etdi; cənabət qüslünü ləğv etdi və şərab içməyə icazə verdi. Bu vəziyyətlə yanaşı, fatimiyyə firqəsinin hətta başçıları da bu dəvəti qəbul edərək camaatdan bir qrupunu öz ətraflarına yığa bildilər.\nBunlar fatimiyyə firqəsindən kənara çəkilən şəxslərin can və mallarını toxunulmaz hesab etmirdilər. Buna görə də İraq, Bəhreyn, Yəmən və Şamın bəzi şəhərlərində hərəkata başlayaraq camaatın qanını nahaq yerə axıdır, mal-dövlətlərini qarət edirdilər. Onlar dəfələrlə həcc karvanlarını soyaraq minlərlə ziyarətçini öldürüb, yol azuqələrini qarət etmişdilər.\nFatmiyyənin başçılarından olan Əbu Tahir Qirmiti 311-ci ildə Bəsrəni ələ keçirib camaatı kütləvi şəkildə qırdı və mallarını qarət etdi. O, 317-ci ildə həcc mövsümündə fatimiyyə ardıcıllarından təşkil olunmuş böyük bir qrupla Məkkəyə yola düşdü; dövlət tərfindən göstərilən zəif müqaviməti qırdıqdan sonra Məkkə şəhərinə daxil olub yerli əhalini və oraya gələn hacıları kütləvi şəkildə qırdı. Qeyd olunanlara görə, hətta Məscidül-həramda və Kəbənin içində qan su yerinə axıdıldı. O, Kəbənin pərdəsini öz ardıcılları arasında bölüşdürdü, qapısını yerindən çıxardı və Həcərül-əsvədi yerindən götürüb Yəmənə apardı. Bu daş 22 il qirmitilərin əlində qaldı.\nBu cinayətkar əməllərin nəticəsində bütün müsəlmanlar fatimilərə nifrət edib onları islam dinindən çıxmış hesab etdilər. Hətta o dövrdə Afrikada zühur edən fatimi padşahı və özünü vədəsi verilən Məhdi adlandıran Übeydullah Məhdi də qirmitiləri lənətlədi.\nTarixçilərin yazdığına əsasən, fatimiyyə firqəsinin xüsusiyyətləri aşağıdakılardan ibarətdir:\nOnlar İslamın zahiri hökmlərini və göstərişlərini batini-irfani məqamlara yozurdular;\nŞəriətin zahirini yalnız ağıldan kəm və kamil mənəviyyatdan bəhrələnə bilməyən şəxslərə aid edirdilər. Onlar bəzən öz imamət məqamlarından müəyyən göstərişlər də verirdilər.\n296-cı hicri-qəməri ilində Afrikada zahir olan Übeydullah Məhdi camaatı ismailiyyə yolu ilə öz imamətinə dəvət edərək fatimi səltənətinin əsasını qoydu. Ondan sonra onun nəsli Misri özləri üçün xilafət mərkəzi seçdilər. Yeddi nəsil ardıcıl olaraq heç bir münaqişə və parçalanma olmadan ismailiyyə ardıcıllarına imamət və hökumət etdilər. Yeddinci imam Müstənsir Billahdan sonra Səd ibni Əli onun yerini tutdu. Sədin iki oğlu Nəzar və Müstəli xilafət və imamət üstündə bir-biri ilə mübarizə apardı; uzun-uzadı davam edən çəkişmələrdən və qanlı müharibələrdən sonra Müstəli qələbə çaldı və öz qardaşı Nəzarı ömrünün axırına qədər zindanda saxladı. Bu çəkişmələr nəticəsində fatimiyyə ardıcılları nəzariyyə və müstəliyyə ardıcılları olaraq iki hissəyə bölündülər.\nNəzariyyə – Həsən Səbbaha iman gətirənlərə deyilir. O, Müstənsirin ən yaxın adamlarından idi və ondan sonra nəzarilərə tərəfdarlıq etdiyinə görə Müstəlinin hökmü ilə Misirdən çıxarıldı. O, İrana gəldi və bir müddətdən sonra Ələmut qalasına gəlib çıxdı;1 Ələmut qalasını və başqa bir neçə qalanı ələ keçirib hakimiyyətə başladı. Əvvəldə xalqı nəzariyyə firqəsinə doğru dəvət edirdi. Həsənin ölümündən sonra (518-ci H.Q.) Bozorg Ümid Rudbadi və ondan sonra da onun oğlu Kiya Məhəmməd Həsən, Səbbahın tutduğu yolla hakimiyyəti ələ aldılar. Ondan sonra da oğlu və Ələmut qalasının dördüncü padşahı Həsənəli Zikruhus-səlam Həsən Səbbahın üslubunu tərk edərərək fatimilərə qoşuldu.\nNəhayət İrana hücum edən Hulakuxan Monqol ismailiyyə qalalarını fəth etdi; onların hamısını qılıncdan keçirib, qalalarını yerlə yeksan etdi. Ondan sonra 1255-ci hicri ilində nəzariyyə firqəsindən olan Ağaxan Məhəllat İranda Məhəmməd şah Qacarın əleyhinə qiyam etdi. Kerman nahiyələrində etdiyi müharibədə məğlub olaraq Bombeyə qaçdı və öz imaməti ilə batiniyyə əqidəsində olan nəzariliyi yaymağa başladı. Bu cərəyan indiyə qədər də davam edir və nəzariyyə hal-hazırda “ağaxaniyyə” adlandırılır.\nMüstəla Fatiminin ardıcıllarına müstəliyyə deyilir. Onların imaməti 557-ci hicri qəməri ilinə qədər Misrin fatimi xəlifələri tərəfindən qorunub saxlanırdı; bir müddətdən sonra həmin məzhəb ətrafında Hindistanda bəhrə firqəsi zahir oldu və o da indiyə qədər qalmaqdadır.\nŞamın Dəruz dağlarında sakin olan dəruziyyə ardıcılları ilk əvvəllərdə Misrin fatimilər firqəsinin ardıcılları idilər. Onlar altıncı fatimi xəlifəsinin dövründə Neştəgin Dəruzinin dəvəti ilə fatimiyyəyə qoşuldular. Qeyd olunanlara görə dəruziyyə, öldürülən Əl-hakimu Billahda dayanıb; onların əqidəsinə görə o, qeybə çəkilmiş, asimanlara doğru getmiş və nə vaxtsa yenidən camaatın arasına qayıdacaqdır!\nƏta Mərvinin ardıcılları ilk əvvəldə muqniə adı ilə tanınırdılar. Tarixçilərin qeyd etdiklərinə görə onlar Əbu Müslüm Xorasaninin ardıcılları idilər və Əbu Müslümün ruhunun onda hülul etdiyini iddia edirdilər. O, bir neçə müddətdən sonra əvvəlcə peyğəmbərlik, sonra isə Allahlıq iddiası etdi! Nəhayət 162-ci hicri ilində Dəclə-Fərat çayları arasında yerləşən Kiş qalasında mühasirəyə düşdü. Tutulub öldürüləcəyini yəqin etdiyinə görə od yandırıb öz ardıcılları ilə birlikdə tonqalın içinə girib yandılar. Əta Müqniənin ardıcılları bir müddətdən sonra ismailiyyə məzhəbini qəbul edib batiniyyə firqəsinə qoşuldular.\nAzlıq təşkil edən və adları qeyd olunan firqələrin ayrılmasından sonra əksəriyyət təşkil edən şiələr “imamiyyə”, yaxud “on iki imamçı şiələr” adlandırıldı. Qeyd olunduğu kimi, onlar yarandığı ilk dövrlərdə islamın iki əsas məsələsinə etiraz və tənqidlə yanaşmışdılar. Onların Peyğəmbəri-Əkrəmin (s) təlimləri və o həzrətin müasirləri olan müsəlmanlar arasında mövcud olan dini əqidələr barəsində heç bir etirazları yox idi; amma onlar iki mühüm məsələni - “islami hökuməti” və “elmi mərcəiyyət”i Əhli-beytin (ə) qanuni haqqı hesab edirdilər.\nİslami xilafət Əli (ə) və onun övladlarına məxsusdur. Əlbəttə, batini vilayət və mənəvi rəhbərlik bunun ayrılmaz hissəsidir. Belə ki, Peyğəmbəri-Əkrəmin (s) özünün və sair Əhli-beyt imamlarının aşkar şəkildə buyurduğuna əsasən, imamların sayı 12 nəfərdir. Onlar deyirdilər ki, şəriət qanunlarından və hökmlərindən ibarət olan və eyni halda kamil mənəvi həyata da şamil olan Quranın zahiri təlimatları qiyamətə qədər əsalət və etibara malikdir; onun heç bir qanunu qüvvədən düşməyəcəkdir; bu hökm və qanunları yalnız Əhli-beyt (ə)-ın vasitəsilə əldə etmək lazımdır.\nBuradan on iki imamçı şiələrlə zeydiyyə şiələri arasında mövcud olan ümumi fərq aydın olur. Əsas fərq bundan ibarətdir ki, zeydiyyə şiələri imamətin Əhli-beytə məxsus olduğunu qəbul etmir, imamların sayının qəti olaraq on iki olunduğuna inanmır və Əhli-beyt fiqhinə tabe olmurlar. Amma on iki imamçı şiələr bunların tam əksinədir.\nOn iki imamçı şiələrlə ismailiyyə şiələri arasında da ümumi və əsaslı fərqlər mövcuddur; ismaililərin inancına görə imamət yeddi rəqəmi üzərində dövr edir, nübüvvət həzrət Məhəmmədlə (s) xətm olunmur. Həmçinin, şəriət hökmlərində müəyyən dəyişikliklər edilməsi, hətta xüsusi şəri təkliflərin özünün ləğv edilməsi belə, batiniyyəçilərin nəzərində maneəsizdir! Amma on iki imamçı şiələr həzrət Məhəmmədi (s) peyğəmbərlərin sonuncusu hesab edir və onun üçün on iki canişin olduğuna inanırlar; şəriətin zahirinin mötəbər və dəyişməz olduğuna əqidə bəsləyir, Qurani-Kərimin həm zahiri, həm də batini mənalara malik olduğunu təsdiq edirlər.\nSon iki əsrdə on iki imamçı şiələrin arasında şeyxiyyə və kərimxaniyyə cərəyanları da yaranmışdır. Onların başqaları ilə olan ixtilafı məsələlərin əslinin isbat və ya inkar olunmasında deyil, bir sıra nəzəri məsələlərdədir; buna görə də onları şiələrdən ayrılan xüsusi bir firqə hesab etmirik.\nHəmçinin “ğülat” adlandırılan və on iki imamçı şiələrdən ayrılan, batiniyyə və ismailiyyə şiəsi kimi yalnız batinə inanan və buna görə də düzgün bir məntiqi olmayan Əliyyullah firqəsini də müstəqil cərəyan hesab etmirik.\nKeçən fəsillərdən aydın olduğu kimi, şiələrin əksəriyyətini on iki imamçı şiələr təşkil edir. Onlar Əli (ə)-ın tərəfdarlarından ibarət bir cərəyanın ardıcılları idi ki, Peyğəmbəri-Əkrəmin (s) vəfatından sonra Əhli-beytin xilafət və elmi mərcəiyyət barədə olan hüququnu dirçəltmək üçün etiraz və tənqidə başlayaraq, əksəriyyətdən ayrılmışdılar.\nRaşidi xəlifələrinin dövründə (11-35-ci h.Q) şiələr daim təzyiqlər altında olmuşlar; Bəni-üməyyə xilafəti dövründə (40-132-ci h.q) isə onlar heç bir hüquqa malik olmayıb mallarını, canlarını və əmin-amanlıqlarını qorumaq səlahiyyətlərini tamamilə əldən vermişdilər. Lakin zülm və təzyiqlər nə qədər artırdısa, onlar öz əqidələrində bir o qədər möhkəmlənir, öz məzlumiyyətlərindən əqidələrinin inkişafı istiqamətində faydalanırdılar. Abbasilər sülaləsi hakimiyyəti ələ keçirdiyi vaxtdan, yəni ikinci əsrin ortalarından etibarən şiələr İranda yaranmış nisbi azadlıq şəraitində rahat və sərbəst yaşamağa başladılar; lakin az bir müddətdən sonra təzyiqlər yenidən artmağa başladı və bu vəziyyət üçüncü hicri əsrinin axırlarına qədər günbəgün şiddətləndi.\nƏslən şiə olan Ali-bəveyh tayfasının nüfuzlu sultanları hakimiyyətə gəldiyi dördüncü əsrin əvvəllərində şiələr müəyyən qədər qüdrət və azadlıq əldə etdilər; onlar yaranmış fürsətdən istifadə edib açıq-aşkar mübarizəyə başladılar və bu vəziyyət də beşinci əsrin axırlarına qədər davam etdi. Monqol hücumlarının başlandığı altıncı əsrin əvvəllərində yaranmış ümumi çətinliklərə görə və eləcə də səlib yürüşlərinin davam etməsi nəticəsində islam hökuməti başçıları şiə aləminə çox da təzyiq göstərə bilmirdilər; xüsusilə İranda monqol sultanlarının bir qrupunun şiəliyi qəbul etməsi, Mazandaranda Mərəşi seyyidlərinin hakimiyyətdə olması şiə cəmiyyətinin qüdrətlənib genişlənməsinə münasib şərait yaratdı. İslam ölkələrinin hər bir yerində, xüsusilə İranda milyonlarla şiənin yaşaması hiss olunurdu. Bu vəziyyət doqquzuncu hicri əsrinin axırlarına qədər davam etdi. Onuncu hicri əsrində Səfəvilərin İran kimi böyük bir dövlətdə hakimiyyətə gəlməsi ilə həmin ölkədə şiə məzhəbinə rəsmiyyət verildi; bu şərait bugünkü günə qədər öz rəsmiyyətində qalmaqdadır. Bundan əlavə, dünyanın müxtəlif nöqtələrində on milyonlarla şiə yaşayır.\nŞİƏ MƏZHƏBİNİN TƏFƏKKÜR TƏRZİ\n–Dini təfəkkürün mənası;\n–İslamda dini təfəkkürün əsas mənbələri;\n–Quranın dini təfəkkür üçün göstərdiyi yollar;\n–Bu üç yol arasındakı fərqlər;\n–Birinci yol: dini zahirlər və onların növləri\n–Kitab və sünnə barəsində digər bir bəhs;\n–Quranın zahiri və batini;\n–Hədis barəsində yekun bəhs;\n–Şiələrin hədisə əməletmə üslubları;\n–İslamda ümumi təlim-tərbiyə;\n–Şiəlik və nəqli elmlər;\n–İkinci yol: Əqli bəhslər\n–Əqli, fəlsəfi və kəlami təfəkkür;\n–Şiələrin islami kəlam və fəlsəfə təfəkküründə üstünlükləri;\n–Şiələrin fəlsəfə və sair əqli elmlərdə ardıcıl səyləri;\n–Nə üçün şiəlikdə fəlsəfə mövcuddur;\n–Şiəliyin bəzi elmi şəxsiyyətləri;\n–Üçüncü yol: kəşf\n–İnsan və irfani idrak;\n–İslamda irfanın zühuru;\n–Kitab və sünnənin irfana yol göstərməsi və onun proqramları.\nDİNİ TƏFƏKKÜRÜN MƏNASI\nÖz dini təlimlərində əsas maddələrdən birini nəticə kimi götürən axtarış və araşdırma təfəkkürünə dini təfəkkür deyilir; Məsələn, riyazi təfəkkür, bir riyazi nəzəriyyə ilə nəticələnən, yaxud riyazi bir məsələni həll edən bir təfəkkürə deyilir.\nƏlbəttə, dini təfəkkürün də sair təfəkkürlər kimi müəyyən mənbəyi vardır ki, ondan qaynaqlanır və ona arxalanır. Məsələn, riyazi bir məsələni həll etmək üçün aparılan təfəkkürdə bir sıra riyazi məlumatlardan istifadə etmək lazımdır ki, aparılan əməliyyatlar düzgün nəticə versin. İslamın, asimani bir din kimi istinad etdiyi yeganə mənbə Peyğəmbərin (s) əbədi nübüvvətinin qəti dəlili olan Qurandır. Əlbəttə, qeyd edəcəyimiz kimi, Qurani-Kərimin yeganə mənbə olması sair düzgün təfəkkür və höccətləri etibardan salmır.\nQurani-Kərim öz təlimlərində islam maarifini və dini məqsədləri dərk edib anlamaq üçün öz ardıcıllarına üç yol göstərmiş və bəyan etmişdir ki, dini zahirlər, əqli höccət və mənəvi dərk ixlas və bəndəlik yolu ilə mümkün ola bilər.\nİzah: Məlum olduğu kimi, Qurani-Kərim öz bəyanlarında bütün insanlara xitab edir; bəzi hallarda öz müddəasına höccət və bürhan gətirmədən, özünün ilahi rəhbərliyinə arxalanaraq tövhid, nübüvvət, məad kimi etiqad üsullarının, eləcə də namaz, oruc və s. əməli hökmlərin qəbul edilməsini onlara əmr edir və onları bəzi işlərdən çəkindirir. Əgər sözlə ifadə olunan bu bəyanları höccət hesab etməsəydi, heç vaxt insanlardan onlara itaət etməyi tələb etməzdi. Deməli, qəbul etməliyik ki, Quranın bu kimi sadə bəyanları islam maarifini və dini məqsədləri başa düşmək üçün bir yoldur. Biz bu şəkildə buyurulan “aminu billahi və rəsulih”, “əqimussəlatə” və s. bəyanları dini zahirlər adlandırırıq.\nDigər tərəfdən görürük ki, Qurani-Kərim bir çox ayələrdə insanı əqli höccətə doğru hidayət edir, insanı kainatda və onun öz daxili aləmində mövcud olan nişanələr barəsində əql və təfəkkür qüvvəsini işə salmağa dəvət edir, lazım gəldikdə həqiqətlərin işıqlandırılması üçün əqli sübutlar gətirir. Doğrusu, heç bir asimani kitab insanlara Quran kimi bürhanı, mərifəti və elmi təqdim etməmişdir.\nQurani-Kərim bu bəyanlarla əqli höccətin, istidlalın və azad bürhanın etibarını şübhəsiz və danılmaz hesab edir. Quran heç vaxt demir ki, əvvəlcə islam maarifinin haqq olmasını qəbul edin, sonra əqli yollarla dəlil gətirərək qeyd olunan həqiqətləri əldə edin; əksinə, öz həqiqət və gerçəkliklərinə kamil etimadla belə buyurur:\nƏqli dəlillər gətirərək qeyd olunan maarifin haqq olmasını dərk edin; islami dəvətdən eşitdiyiniz sözlərin təsdiqini yaradılış dünyasından əldə edin; soruşun, eşidin və nəhayət dəlilin nəticəsindən əqidə və iman qazanın. Buyurmur ki, əvvəlcə iman gətirin, sonra onun müvafiq olmasına dair dəlil gətirin. Deməli, fəlsəfi təfəkkür də Qurani-Kərim tərəfindən təsdiq edilən bir yoldur. Qurani-Kərim aydın və gözəl bir bəyanla aydınlaşdırır ki, bütün həqiqi maariflər tövhid və allahşünaslıqdan qaynaqlanıb əldə edilir. Özlərini hamıdan kənara çəkərək hər bir şeyi unudan, ixlas və bəndəçilik sayəsində bütün qüvvələrini təbiətin fövqündə dayanan aləmə yönəldən bu şəxslər öz gözlərini pak Pərvərdigarın nuru ilə işıqlandırmışlar; onlar həqiqət görən gözləri ilə əşyaların həqiqətlərini, asimanların və yerin mənəvi simasını görmüşlər. Çünki ixlas və bəndəçilik sayəsində yəqin mərhələsinə çatmışlar; yəqin sayəsində yerin və asimanların mələkuti çöhrəsi, əbədiyyət aləmi onlar üçün kəşf olunmuşdur. Aşağıda göstərilən Quran ayələri bu müddəanı tamamilə sübuta yetirir:\na)”Ənbiya” surəsi, 25-ci ayə:\n“Biz, səndən qabaq elə bir peyğəmbər göndərmədik ki, ona “Məndən başqa heç bir məbud yoxdur, yalnız Mənə ibadət edin” - deyə vəhy etməyək.”1\nb)“Saffat” surəsi, 159-160-cı ayələr:\n“Allah, (müşriklərin) Onu aid etdikləri sifətlərdən tamamilə uzaqdır.\nAllahın müxlis (mömin) bəndələri isə istisnadır...“\nv) Başqa bir ayədə buyurulur:\n“De: Mən yalnız sizin kimi bir insanam, (mənim imtiyazım budur ki,) mənə vəhy olunur ki, sizin məbudunuz vahid olan Allahdır; hər kəsin öz Rəbbi ilə görüşəcəyinə ümidi vardırsa, gərək yaxşı işlər (saleh əməllər) görsün və ibadətdə Rəbbinə şərik qoşmasın.” (“Kəhf” surəsi, 110-cu ayə)1\nq) Başqa bir ayədə isə belə buyurulur:\n“Və (əcəlin gəlib çatana qədər) Rəbbinə ibadət et!” (“Hicr” surəsi, 99-cu ayə)2\nğ) Allah-taala buyurur:\n“Beləlcə Biz, İbrahimə asimanların və yerin mələkutunu göstərdik ki, yəqin əhlindən olsun.” (“Ənam” surəsi, 75-ci ayə)3\nd) Yenə buyurulur:\n“Xeyr! (Onlar məad barəsində düşünmürlər) Həqiqətən yaxşı insanların kitabı İlliyyindədir. Sən İlliyyinin nə olduğunu haradan bilərsən?! (O) yazılmış bir kitabdır ki, onu müqərrəblər müşahidə edərlər.” (“Mütəffifin” surəsi, 18-21-ci ayələr)4\ne) “Xeyr, əgər (qiyamət günü sizə nə ediləcəyini) tam yəqinliklə bilsəydiniz (fani dünya malına uymazdınız).\n(Ey müşriklər! Qiyamət günü) siz o Cəhənnəmi mütləq görəcəksiniz.” (“Təkasur” surəsi, 5-6-cı ayələr.)5\nDeməli, ilahi maarifin dərk olunma yollarından biri də nəfsin rəzil sifətlərdən və aludəliklərdən paklaşdırılması, həmçinin bəndəçilikdə xalis niyyət və ixlasa nail olmaqdan ibarətdir.\nYuxarıda qeyd olunan məsələrdən məlum olur ki, Qurani-Kərim dini maarifin dərk olunması üçün üç yol göstərmişdir: Dini zahirlər, əql, bəndəçilikdə ixlas və mənəvi saflıq. Sonuncu yol həqiqətlərin aşkar olunmasına və onların batini müşahidəsinə səbəb olur. Lakin qeyd etmək lazımdır ki, bu üç yol bir-biri ilə müəyyən cəhətlərdən fərqlənir:\nƏvvəla: Dini zahirlər ləfz, ifadə və bəyanlardan ibarət olduğundan və ən sadə dillə çatdırıldığından hamı tərəfindən dərk edilir, hər bir şəxs öz dərrakə və tutumu qədər ondan faydalanır.1Amma qalan iki yol xüsusi təbəqələrə məxsusdur və ümumi kütlə ondan istifadə edə bilmir.\nİkincisi: Dini zahirlər elə bir yoldur ki, onu qət etməklə islam maarifinin əqidəvi və əməli prinsiplərini anlamaq olar. Amma yerdə qalan iki yol belə deyildir. Əql yolu ilə əxlaqi, etiqadi və əməli məsələlərin külliyyatını (füruidini) əldə etmək mümkün olsa da, hökmlərin xüsusiyyatını, incəlik və təfərrüatını dərk etmək olmaz. Nəfsin saflaşdırıl-ması yolu ilə də həqiqətlərin kəşf olunmasına və onun Allah tərəfindən göndərilməsinə heç bir şübhə yerinin qalmamasına baxmayaraq, onlara da hədd-hüdud təyin etmək, yaxud onu meyar götürmək olmaz. Onlar hər bir yerdən əlaqələrini kəsdiyinə, Allahdan başqa hər bir şeyi unutduqlarına görə birbaşa ilahi vilayətin nəzarətində olur; onlar öz istədiklərini deyil, Allahın iradə etdiyi şeyləri müşahidə edirlər.


Bu ölkədə ilk dəfə qadın namizəd parlament sədri seçilə bilib » www.tezadlar.az\nBu ölkədə ilk dəfə qadın namizəd parlament sədri seçilə bilib\nBirləşmiş Ərəb Əmirliklərində (BƏƏ) parlament sədrliyinə keçirilən səsvermədə qadın namizəd Əməl əl-Kubeysin qalib gəlib.\n"Tezadlar.az"ın məlumatına görə, modern.az xarici KİV-ə istinadən xəbər verir ki, Federal Milli Məclisin 16-ci dövr açılış sessiyasında keçirilən Məclis rəhbərliyi seçkisini yeganə qadın namizəd olan Əməl əl-Kubeysi qazanıb. Beləliklə, o, BƏƏ-nin ilk qadın məclis sədri olub.\nBƏƏ universitetinin Mühəndis-memarlıq fakültəsindən 1993-cü ildə məzun olan Kubeysi, İngiltərədə eyni sahədə doktorluq təhsilini tamamlayıb. BƏƏ universitetində bir müddət baş müəllim kimi çalışan qadın 2011-ci ildə parlamentə daxil olaraq Məclis sədrinin birinci müavini vəzifəsinə təyin edilib.


Azərbaycan Tokioda 14-cü qızıl medalı qazandı - Modern.Az Azərbaycan və dünya xəbərləri\n4 Sentyabr 2021, 08:35 | HADİSƏ\nAzərbaycan Tokioda 14-cü qızıl medalı qazandı\nPara-atletimiz Orxan Aslanov Azərbaycana “Tokio-2020” XVI Yay Paralimpiya Oyunlarında 14-cü qızıl medalı qazandırıb.\nModern.az-ın məlumatına görə, uzunluğa tullanma yarışında mübarizə aparan paralimpiyaçımız 7,36 metrlik nəticə ilə fəxri kürsünün ən yüksək pilləsinə qalxıb.\nAzərbaycan komandasının hesabında 19 medal var. Bunlardan 14-ü qızıl, 1-i gümüş və 4-ü isə bürünc medaldır.\nMillimizin heyətində paracüdoçular Şəhanə Hacıyeva (48 kiloqram), Sevda Vəliyeva (52 kiloqram), Xanım Hüseynova (63 kiloqram), Vüqar Şirinli (60 kiloqram), Hüseyn Rəhimli (81 kiloqram), Dürsədəf Kərimova (+70 kiloqram) qızıl, Namiq Abaslı (66 kiloqram) və İlham Zəkiyev (+100 kiloqram) bürünc medala sahib olublar.\nYüz metr məsafəyə arxası üstə, sərbəst və batterfly üsulla üzgüçülük yarışlarında Raman Saleh Paralimpiya çempionu adını qazanıb. Digər üzgüçümüz Vəli İsrafilov isə 100 metr məsafəyə brass üsulu ilə üzgüçülük yarışında birinci yeri tutub. Nizəatma yarışında dünya rekordu müəyyənləşdirən para-atletimiz Həmid Heydəri qızıl medala sahib olub. Elvin Astanov nüvəitələmə yarışında birinci, Səid Nəcəfzadə isə uzunluğa tullanmada üçüncü yeri tutublar. Para-atlet Lamiyə Vəliyeva 100 metr məsafəyə qaçış yarışında ikinci, 400 metr məsafəyə qaçışda isə birinci pillədə qərarlaşıb. Pauerliftinqçi Pərvin Məmmədov (49 kiloqram) fəxri kürsünün üçüncü pilləsinə qalxıb.


MƏQALƏLƏR: BÜTÜN CANLILIĞIN YARADICISI UCA ALLAHDIR\nDarvinizm dünya tarixinin ən məntiqdən kənar, ən ağla sığmaz batil dinidir. Canlılığın hər detalında mükəmməl bir nizam və ağılın olmasına baxmayaraq, darvinizm bunların hamısının sözdə şüursuz və təsadüfi proseslərin məhsulu olduğu izahını verir. Protein laboratoriyalarda belə tək başına çıxarıla bilməyən son dərəcə kompleks quruluşda bir molekuldur və elektron mikroskopun altında bu cür kompleks həyatın olması insanı gerçək mənada heyran edir. Lakin darvinizm bu böyük yaradılış qarşısında da "Təsadüfən meydana gəldi" şərhini edir. Canlılar bir-birlərindən olduqca fərqli xüsusiyyətlərdə və keyfiyyətlərdə yaradılmış, sahib olduqları orqan və quruluşların bir-birlərinə çevrilməsinin qeyri-mümkün olduğu açıq və rədd edilə bilməz bir şəkildə ortaya çıxmışdır.\nLakin darvinizm dünyadakı böyük canlı müxtəlifliyinin tək bir bakteriyadan törədiyini iddia edir. Darvinizmin iddialarının gerçək olduğuna, canlıların təkamül etdiyinə dair tək bir dənə belə dəlil yoxdur. Lakin buna baxmayaraq, darvinist jurnallar hər həftə yeni bir saxta fosil (qalıq) nəşr edirlər. Dünyada açıq bir nizam və ehtişam vardır. Lakin darvinizm bütün bunların sözdə xaosdan, qarışıqlıq və nizamsızlıqdan öz-özünə, kor təsadüflər nəticəsində ortaya çıxdığını iddia edir. Bu həqiqətlər gözlər önünə gətirildiyində darvinizmin dünya səviyyəsində qəbuluna ağıllı bir insanın hər hansı bir məntiq və dəlil tapa bilməsi qeyri-mümkündür.\n"Rəbbinizə dönün. Əzab sizə gəlməmişdən əvvəl Ona təslim olun. Sonra sizə heç bir kömək olunmaz!"


İnformasiya şəbəkəsinə nəzarət qurumunun əsasnaməsi təsdiqləndi – Novator.az\nFevralın 21-də prezident İlham Əliyev İnformasiya Təhlükəsizliyi üzrə Koordinasiya Komissiyasının əsasnaməsini təsdiqləyib.\n2018-ci il martın 29-da yaradılmış komissiyaya Xüsusi Dövlət Mühafizə Xidməti rəisinin müavini, Xüsusi Rabitə və İnformasiya Təhlükəsizliyi Dövlət Agentliyinin rəisi sədrlik edir.\nKomissiyaya nəqliyyat, rabitə və yüksək texnologiyalar nazirinin müavini, daxili işlər nazirinin müavini, müdafiə nazirinin müavini, Dövlət Təhlükəsizliyi Xidməti rəisinin müavini, Xarici Kəşfiyyat Xidməti rəisinin müavini, Vətəndaşlara Xidmət və Sosial İnnovasiyalar üzrə Dövlət Agentliyi sədrinin müavini, Azərbaycan Milli Elmlər Akademiyasının İnformasiya Texnologiyaları İnstitutunun direktoru daxildir.\nQurumun cari fəaliyyətinin təşkili məqsədilə yaradılan katibliyin funksiyasının həyata keçirilməsi Xüsusi Dövlət Mühafizə Xidmətinin Xüsusi Rabitə və İnformasiya Təhlükəsizliyi Dövlət Agentliyinə həvalə edilib.\nNovator.az bildirir ki, əsasnaməsinə görə, komissiya bu istiqamətlərdə fəaliyyət göstərir: informasiya təhlükəsizliyinə təhdidləri qiymətləndirir; Azərbaycan Respublikasının informasiya təhlükəsizliyinə təhdidlərin əsas mənbələri, istiqamətləri, formaları, təsirləri və vura biləcəyi zərər ilə bağlı mütəmadi təhlillər aparır; müvafiq sahədə təkliflər hazırlayır; Azərbaycan Respublikasının informasiya təhlükəsizliyinə mümkün təhdidlərin qarşısının alınması və qabaqlanması sahəsində müvafiq dövlət qurumlarının fəaliyyətini əlaqələndirir, birgə tədbirlər planlaşdırır və onların həyata keçirilməsini təmin edir; müvafiq sahədə normativ hüquqi bazanın təkmilləşdirilməsi və tətbiq olunması sahəsində əlaqələndirmə işlərini təşkil edir; milli potensialın genişləndirilməsi işlərinin koordinasiyasını təmin edir.\nKomissiyanın əsas vəzifələri əsasnamədə belə sıralanır:\n– informasiya təhlükəsizliyi, habelə ölkədə kibercinayətkarlıqla bağlı əsas təhdid və risklərin müəyyən olunması, qiymətləndirilməsi və gələcək təhdidlərin proqnozlaşdırılması sahəsində mütəmadi təhlillər aparmaq, təkliflər hazırlamaq və bu sahədə aparılan işlərin əlaqələndirilməsini təmin etmək;\n– informasiya təhlükəsizliyi, o cümlədən kibertəhlükəsizlik sahəsində mümkün təhdidlərin qarşısının alınması və qabaqlanması məqsədilə müvafiq dövlət qurumlarının fəaliyyətinin əlaqələndirilməsini, birgə tədbirlərin planlaşdırılmasını və həyata keçirilməsini təşkil etmək;\n– ölkədə informasiya təhlükəsizliyinin təmin olunması və kibercinayətkarlıqla mübarizə sahəsində fəaliyyət göstərən qurumlar arasında operativ və səmərəli məlumat mübadiləsini təşkil etmək, qarşılıqlı əməkdaşlığı genişləndirmək;\n– ictimai əhəmiyyətli infrastruktur obyektlərinin informasiya sistemlərinə və ehtiyatlarına kiberhücumlar və fövqəladə kibertəhlükə hallarında əlaqələndirilmiş işi təşkili etmək;\n– internet informasiya ehtiyatlarında Azərbaycan Respublikasının milli maraqları əleyhinə məqsədyönlü şəkildə yayılan saxta məlumatların mənbəyini təxirə salmadan müəyyən etmək və bu barədə müvafiq qurumları dərhal məlumatlandırmaq;\n– informasiyanı mühafizə vasitələri və sistemləri üçün dövlət standartlarının, texniki şərtlərin, normaların və başqa texniki normativ hüquqi aktların hazırlanması və tətbiqi işlərini əlaqələndirmək;\n– ölkədə informasiya təhlükəsizliyinin təminatı və bu sahədə müvafiq texnologiyaların tətbiqi məsələləri ilə bağlı daxil olmuş müraciətlərə, texniki şərtlərə, təkliflərə rəy vermək;\n– dövlət qurumlarının, habelə ictimai əhəmiyyətli infrastruktur obyektlərinin fəaliyyətində istifadə olunan proqram təminatının və antivirus proqramlarının yaradılması layihələrini əlaqələndirmək, onların təhlükəsizlik tələblərinə uyğunluğunu təhlil etmək, habelə açıq kodlu proqram təminatından istifadə imkanlarına baxmaq;\n– ölkədə kibercinayətkarlıqla mübarizə sahəsində özəl sektor və vətəndaş cəmiyyəti təşkilatlarının daha geniş əməkdaşlığa cəlb olunmasını təşkil etmək;\n– informasiya təhlükəsizliyi və kibercinayətkarlıqla mübarizə sahəsində normativ hüquqi bazanın və qanunvericiliyin təkmilləşdirilməsi ilə bağlı təkliflər vermək;\n– informasiya təhlükəsizliyinin təminatı və kibercinayətkarlıqla mübarizə sahəsində qanunvericiliyin tələblərinin, eləcə də müvafiq beynəlxalq standartların dövlət qurumlarında, həmçinin ictimai əhəmiyyətli infrastrukturlarda tətbiq olunması vəziyyətini sorğular əsasında öyrənərək, mövcud uyğunsuzluqların aradan qaldırılması üçün təkliflər vermək;\n– informasiya təhlükəsizliyi və kibercinayətkarlıqla mübarizə sahəsində ölkədə mütəxəssis resursu üzrə ehtiyacları araşdırmaq və bu sahədə təşkilati potensialı qiymətləndirmək, elmi, texniki və kadr potensialının genişləndirilməsi məqsədilə təkliflər hazırlamaq və müvafiq işləri əlaqələndirmək;\n– kibertəhlükəsizlik və kriptologiya sahəsində elmi-texniki işlərə, səmərələşdiricilik, ixtiraçılıq və layihə-konstruktor işlərinə həsr olunmuş mövzular barədə təkliflərə, müraciətlərə baxmaq və münasibət bildirmək, habelə milli potensialın gücləndirilməsi üçün əlavə təklif və təşəbbüsləri toplayaraq təhlil etmək;\n– informasiya təhlükəsizliyinin, kibercinayətkarlıqla mübarizənin təminatı və gücləndirilməsi məqsədilə beynəlxalq və regional əməkdaşlığın genişləndirilməsi üçün təkliflər hazırlamaq, xarici ölkələrlə elmi-texniki əlaqələr yaratmaq, bu əlaqələrin inkişaf etdirilməsi üçün təkliflər hazırlamaq, beynəlxalq təcrübənin öyrənilməsi və təcrübə mübadiləsinin həyata keçirilməsi işlərini əlaqələndirmək;\n– internet informasiya məkanında Azərbaycan Respublikasının milli maraqları əleyhinə təbliğat və dezinformasiya xarakterli məlumatların yayılmasına qarşı müvafiq əks-tədbirlərin görülməsi ilə bağlı işləri əlaqələndirmək;\n– dövlətin informasiya təhlükəsizliyinin qorunması məqsədilə kütləvi informasiya vasitələri ilə əlaqəli fəaliyyəti təşkil etmək.